27.10.2018 Od noćas zimsko računanje vremena\nU noći između subote i nedelje (28. oktobra) časovnici se vraćaju jedan sat unazad, sa tri na dva sata.\n"Službeno vreme" u svetu pomera se unapred u poznu zimu ili rano proleće, a vraća unazad u jesen, najčešće za jedan sat, ali tačan broj sati i datumi izmena određuju se na lokalnom nivou i podložni su promenama. Pomeranje vremena se u većini slučajeva obavlja u noći između subote i nedelje, da ne bi izazvalo veće probleme za radno stanovništvo.\nEvropska komisija predložila je 12. septembra da se polugodišnje pomerenje sata ukine, pa bi ovo mogli biti jedno od poslednjih pomeranja časovnika zbog letnjeg i zimskog računanja vremena. Ukoliko taj predlog izglasaju Evropski parlament i Savet Evrope, sat će poslednji put biti pomeren najkasnije 31. marta, odnosno 27. oktobra naredne godine.\nVi ste posetilac br: 12 378 775


EXPRES VESTI - Skat: "Informer" podriva odnose SAD i Srbije\nSkat: "Informer" podriva odnose SAD i Srbije\nAmbasador SAD u Srbiji, Kajl Skat demantovao je pisanje dnevnog lista "Informer" koji je objavio da "EU i Amerika organizuju i plaćaju ekstremiste da prave haos u Srbiji". Skat je rekao da takvi navodi podrivaju pozitivni odnos koji postoji između SAD i Srbije.\n"Američki interesi se najbolje ostvaruju kroz stabilnost Srbije i njen dalji napredak na putu koji je izabrala", izjavio je FoNetu ambasador SAD i dodao da su neosnovani svi navodi koji su tome suprotni i "otkrivaju namere da se podriju pozitivni odnosi koji postoje između SAD i Srbije".\n"Mislim da su činjenice o američko-srpskim odnosima jasne", ocenio je Skat, odgovarajući na pitanje o navodima lista Informer.\nOn je istakao da "SAD blisko i sveobuhvatno sarađuju sa Vladom Srbije na jačanju reformskog puta Srbije za koji je glasalo 85 odsto birača na izborima 24. aprila". Prema rečima Skata, "američki interesi se najbolje ostvaruju kroz stabilnost Srbije i njen dalji napredak na putu koji je izabrala".\n"Svi navodi koji su tome suprotni su neosnovani i otkrivaju namere da se podriju pozitivni odnosi koji postoje između SAD i Srbije", zaključio je Skat.\nGlavni urednik "Informera", Dragan J. Vučićević najavio je u sredu na konferenciji za štampu, koju je sazvao mandatar Aleksandar Vučić, da taj list ima dokaze da strane ambasade finasiraju grupe koje treba da destabilizuju vladu.\nVučić je odgovorio da mu nije iznenađenje da se finansiraju razne organizacije i da je to preboleo pre tri godine, kada je "shvatio da finansiraju svakoga ko će da izgovori svaku tešku i ružnu reč o vladi".\n"Informer" je danas na naslovnoj strani uz naslov "Ubijanje Vučića" objavio da "EU i Amerika organizuju i plaćaju ekstremiste da prave haos u Srbiji. Prema pisanju tog lista, cilj je da se radikalizuju protesti "Ne damo Beograd" i "Podrži RTV", a na platnom spisku zapada su i anarhisti, marksisti, sindikalci i antiglobalisti.\nViše iz kategorije: « Nikolić: Odgovorni za Savamalu ne mogu obavljati funkcije\tAkcija rušenja objekata u Savamali isplanirano je naprasno, za kafanskim stolom »


Premijeri Višegradske grupe poručili Makronu da bira reči\nEmanuel Makron na sastanku sa liderima Višehradske grupe\nČlanice Višehradske grupe (Mađarska, Poljska, Češka republika i Slovačka) su kritikovali francuskog predsednika Emanuela Makrona zbog izjave da EU nije “supermarket” u kome države sa istoka starog kontinenta mogu da odaberu samo one delove članstva koji im se sviđaju ne obazirući se na vrednosti Unije.\n"Kada slušam danas neke od političkih lidera iz Istočne Evrope vidim da oni izdaju Evropu. Odustaju od principa i okreću ledja Evropi. To je cinični pristup EU - ona im služi da podeli novac bez poštovanja njenih vrednosti", rekao je Makron u intervjuu za osam vodećih evropskih dnevnih listova.\nLider Višehradske grupe su mu preneli zamerke tokom sastanka na marginama samita Evropske unije u Briselu.\n“Francuski predsednik je veoma mlad. Ovde dolazi po prvi put”, kazao je mađarski premijer Viktor Orban na početku samita EU, prenosi Rojters.\n“Njegov početak nije previše obećavajući. On je juče pomislio da može da izbazi centralnoevropske zemlje (iz EU). Ovde stvari tako ne funkcionišu”, dodao je mađarski premijer.\nPoljska premijerka Beata Šidlo je optužila Makrona zbog iskazivanje antipatije prema centralnoevropskim državama u medijima. “Dobro je da se razgovara na osnovu činjenica, a ne koristiti stereotype”.\nFrancuski predsednik je kazao da zemlje koje ne poštuju pravila evropskog bloka treba da snose posledice.\nNjegov komentar je došao u trenutku rastućih tenzija u odnosima Evropske komisije i desničarskih vlada u Varšavi i Budimpešti, koje vrše pritiska na pravosuđe i medije čime se, po oceni zvaničnika u Briselu, podriva vladavina prava i demokratske norme.\nMeđutim, Makron koji treba u petak da se sastane sa liderima Poljske, Mađarske, Slovačke i Češke republike, dobio je podršku od nemačke kancelarke Angele Merkel koja se uglavnom uzdržava od otvorene kritike centralnoevropskih zemalja.\n“Smatram da je važno to što je ponovo kazao Emanuel Makron. Nemačka i Francuska su potpuno saglasni o ovom pitanju”, istakla je Merkelova.\nEvropska komisija je pokrenula nekoliko pravnih postupaka protiv Varšave i Budimpešte. Pojedine članice EU žele da se smanje fondovi za centralnoevropske zemlje kako bi se kaznile njihove vlade zbog politike koju vode.\nMakron i lideri ovih zemalja imaju različit stav o ključnim pitanjima o kojima se sada raspravlja u EU.\nFrancuski predsednik ih je kritikovao zbog odbijanja da prihvate izbeglice a protivi se i takozvanom “socijalnom damping”, u kome kompanije zapošjavaju jeftiniju radnu snagu, često iz centralnoevropskih zemalja, ili premeštaju poslovanje u države sa nižim nadnicama.\nČeški premijer Bohuslav Sobotka zatražio je od francuskog predsednika da kada kritikuje "socijalni damping" bolje pokuša da nagovori francuska preduzeća u "novoj Evropi" da brže povećavaju plate.\n"Raspravljali smo o velikim razlikama u zaradama. Cilj evropske politike bi trebalo da bude da iskoristimo sve mogućnosti koje nam daje evropsko tržište za konvergenciju. Nije moguće dopustiti barijere na unutrašnjem jedinstvenom tržištu", rekao je nakon sastanka Sobotka češkim novinarima u Briselu.\nPredstavnici Višehradske grupe su istakli da na prvom sastanku sa Makronom nije ni moglo da se očekuje približavanje stavova, ali da je uspeh što nije bilo tabu tema.\nZa konkretne pojedine probleme, kao što je evropska smernica o slanju radnika, gde Francuska optužuje Višegradsku grupu za "socijalni damping" i slanje jeftine radne snage sa Istoka, dogovoreno je da zasednu ekspertske grupe.\n"To je bila jako dobra inicijativa da francuskom predsedniku već pri prvom susretu predstavimo jasno sa dobrim argumentima interese Srednje Evrope. Medju učesnicima sastanka nije bilo sukoba vrednosti. Sve evropske vrednosti su i naše vrednosti. Izgleda jedino da ih tumačimo na različiti način. Nismo spremni da prihvatamo nečije jednostrane predloge interpretacije tih vrednosti", rekao je zamenik šefa poljske diplomatije Konrad Šimanjski.


Samo za najštedljivije niži računi\nKoliko će potrošača platiti manje februarske račune za električnu energiju na osnovu popusta koji je Elektroprivreda Srbije odobrila potrošačima zbog izuzetno niskih temperatura, biće poznato u toku ovog meseca, rečeno je Danasu u toj kompaniji, a jedino što se u ovom trenutku zna, jeste da će zbog toga EPS inkasirati oko 200 miliona dinara manje.\nIako je tokom februarskog hladnog talasa predsednik Boris Tadić jasno izjavio „da bi najsiromašnije građane trebalo osloboditi plaćanja februarskog računa“, u EPS-u postoji dilema da li to znači potpuno besplatno korišćenje struje u tom mesecu za najugroženije potrošače ili je u startu ideja bila da se ta potrošnja oroči na određeni iznos. Naime, odluka Upravnog odbora EPS-a bila je da se plaćanja februarskog računa oslobode korisnici prava na materijalno obezbeđenje, za potrošnju do 450 kilovat-sati, kao i domaćinstva koja su pod socijalnom zaštitom za potrošnju do 350 kilovat-sati.\nU EPS-u nismo mogli da saznamo da li li su odluku o otpisu duga po februarskom računu za te kategorije potrošača doneli na osnovu Tadićeve preporuke, niti odgovor na pitanje da li ta preporuka stigla u pismenoj formi, i ako jeste, šta sadrži. U pismenom odgovoru nadležnih iz EPS navodi se samo da je Upravni odbor tog javnog preduzeća doneo odluku o vanrednom popustu za potrošnju struje u februaru za sve tarifne kupce električne energije po dva osnova - za korisnike socijalne zaštite i za potrošače koji su uspeli da u tom mesecu uštede najmanje 15 odsto u odnosu na potrošnju u januaru. Odgovor na pitanje da li je to uopšte bilo moguće pri enormno niskim temperaturama, nismo dobili. Rečeno nam je da je „JP EPS kao odgovorna kompanija odobrila svim tarifnim kupcima struje popust na korišćenje jednog vida energenta za grejanje. Izbor i način grejanja građana Srbije, iz iskustva JP EPS, određuje cena“ a prema trenutnom stanju električna energija je najisplativija, navodi se u odgovoru EPS-a.\nU svakom slučaju zaključak je da na popust mogu da računaju samo najštedljiviji. Temperature u februaru spuštale su se i do minus 20 stepeni, tako da je lako izvesti zaključak da će i pored činjenice da je struja najjeftiniji energent, građani koji se greju na taj način teško moći da računaju na bilo kakav popust. Na izuzetno niskim temperaturama koje su u kontinuitetu trajale skoro mesec dana, ušteda koju je za popust odredio EPS nedostižna je za čak i za jednočlano domaćinstvo. Prema tome, realno posmatrano na popust će moći da računaju samo potrošači koji su priključeni na daljinski sistem grejanja i oni koji se greju na čvrst ogrev. Treba konstatovati da su u nekim domaćinstvima bili prinuđeni i da „dogrevaju“ svoje stanove i kuće zbog toga što nisu sve toplane bile u mogućnosti da rade 24 sata dnevno a dešavali su se i povremeni kvarovi, kada su građani u potpunosti ostajali bez grejanja te su morali da uključuju grejalice i klima uređaje.


Beogradski centar za ljudska prava - Belgrade Centre for Human Rights » Ka punom poštovanju prava osoba lišenih slobode\nKa punom poštovanju prava osoba lišenih slobode\n10. januar 2018. by Tamara Protic\nTrajanje: 1. septembar 2017. – 31. avgust 2019.\nCilj projekta bio je unapređenje krivičnopravnog sistema u Srbiji, podsticaj većoj primeni alternativnih sankcija i rešavanje problema nekažnjivosti za mučenje, nehumano i ponižavajuće postupanje ili kažnjavanje.\nSvrha predviđenih aktivnosti bila je da: 1) omoguće Centru da nastavi i proširi svoje delovanje u oblasti borbe protiv torture, nečovečnog i ponižavajućeg postupanja i kažnjavanja lica lišenih slobode, 2) unaprede kapacitete Uprave za izvršenje krivičnih sankcija u području alternativnih sankcija i zdravstvene zaštite zatvorenika, 3) omoguće lekarima i advokatima da otkriju i dokumentuju dela mučenja i zlostavljanja, kao i da se obezbedi bolja zaštita osoba lišenih slobode, i 4) obezbede kontinuirano praćenje i uvid u rad sudova i tužilaštava u slučajevima mučenja i zlostavljanja koji uključuju odgovornost državnih službenika.\nU toku projekta, Centar je nastavio da prikuplja podatke o primeni mere pritvora i kazne zatvora u Srbiji, alternativnih mera i sankcija, uslovnom otpustu, oportunitetu krivičnog gonjenja, itd., kao i da prikuplja spise javnotužilačkih i sudskih predmeta vođenih za krivična dela iznuđivanja iskaza (čl. 136 KZ) i zlostavljanja i mučenja (čl. 137 KZ) protiv javnih službenika. Ova aktivnost je od izuzetne važnosti jer je Centar jedina organizacija u zemlji i regionu koja ima potpunu bazu\npodataka o gore navedenim pitanjima za period od 2010. godine.\nAktivnosti koje se odnose na poverenike za izvršenje krivičnih sankcija imale su za cilj da istraže mogućnost proširenja mreže izvan postojećih 25 povereničkih kancelarija. Na žalost, saradnja sa Upravom za izvršenje krivičnih sankcija je izostala i nismo bili u mogućnosti da sprovedemo planirano.\nTakođe, Centar je nastavio da zastupa žrtve mučenja i zlostavljanja pred domaćim i međunarodnim sudovima i telima, kao i da pokreće nove slučajeve.\nZahvaljujući saradnji sa Advokatskom komorom Beograda, Kriminalističko-policijskim univerzitetom i Medicinskim fakultetom Univerziteta u Beogradu, organizovano je osam seminara o zabrani zlostavljanja i dokumentovanju povreda nastalih zlostavljanjem od strane službenih lica za: studente KPU, lekare zaposlene u službama hitne medicinske pomoći i mlade advokate, članove AKB.\nPredstavnici Centra izvršili su monitoring posete kazneno-popravnim zavodima u Nišu i Sremskoj Mitrovici 2018. godine radi praćenja poštovanja prava osuđenih u tim ustanovama, nakon čega su tim ustanovama i Upravi za izvšrenje krivičnih sankcija dali preporuke za unapređenje njihovog rada i poštovanja prava lica lišenih slobode. Ministarstvu pravde je 2019. godine podneta inicijativa da se zakonom koji uređuje izvršenje krivičnih sankcija detaljno i jasno uredi pitanje vršenje bezbednosnih pregleda i pretresa u ustanovama za izvršenje krivičnih sankcija.


Stejt department: Grenel i Palmer će usko sarađivati kako bi bio postignut dogovor Beograda i Prištine | Insajder\nStejt department: Grenel i Palmer će usko sarađivati kako bi bio postignut dogovor Beograda i Prištine\nSpecijalni predstavnik SAD za Zapadni Balkan Metju Palmer će usko sarađivati sa juče imenovanim američkim izaslanikom za pregovore Beograda i Prištine iz Ričardom Grenelom kako bi se postigao sveobuhvatni sporazum, navedeno je iz Stejt departmenta za Radio Slobodna Evropa (RSE).\nFoto: Vikipedija / Zgrada Stejt dipartmenta\n“Specijalni izaslanik Palmer takođe će da nastavi svoj važan posao u približavanju regiona Zapadu, radeći sa vladama u unapređivanju reformi i ojačanju protiv spoljašnih uticaja, pomažući im da prevaziđu probleme koji im smetaju u njihovim evropskim i evroatlanskim aspiracijama”, dodaje se u odgovoru Stejt departmenta.\nRSE piše i da se u saopštenju navodi da SAD vide istorijsku mogućnost da Srbija i Kosovo postignu sveobuhvatan sporazum.\n“Odluka predsednika o imenovanju predsedničkog izaslanika za mirovne pregovore podvlači posvećenost Sjedinjenih Država miru, stabilnosti i prosperitetu za narod Srbije i Kosova”, prenosi RSE.\nAmerički predsednik Donald Tramp imenovao je juče američkog ambasadora u Nemačkoj, Ričarda Grenela za predsedničkog izaslanika u pregovorima Beograda i Prištine.\nAmerička administracija je u avgustu imenovala Metjua Palmera za specijalnog izaslanika za Zapadni Balkan, što se tumačilo kao novi napori da se ponovo pokrene dijalog Beograda i Prištine.\nPredsednik Srbije Aleksandar Vučić je juče izjavio je za njega iznenađujuća vest o imenovanju Grenela, dok je kosovski predsednik Hašim Tači naveo da nakon imenovanja imaju „više samopouzdanja u proces dijaloga i mogućnost da postignu priznanje od strane Srbije i članstvo u UN“.\nOvo imenovanje je komentarisala i portparolka EU Maja Kocijančič, istakavši da je ono dobrodošlo, ali da se zna ko ima mandat da vodi dijalog.\nDačić: Nema zvaničnih ocena da li je Crna Gora bezbedna zemlja za građane Srbije\nVučić: Odluka o suspenziji sletanja Montenegro erlajnz najelegantniji i najpristojniji mogući odgovor na političku odluku Podgorice\nPoložen kamen temeljac za fabriku Kjungšin Kejbl u Smederevskoj Palanci, država dodelila zemljište vredno više od 250.000 evra


Neće biti IZNENAĐENJA: Gas će poteći 2020. - Bizlife.rs\n19:00 Beograd, 03/06/2019\nMinistar rudarstva i energetike Aleksandar Antić najavio je da bi prve količine gasa iz Bugarske prema Srbiji trebalo da krenu 2020. godine.\nAntić je na samitu posvećenom energetskoj bezbednosti u regionu rekao da će, što se tiče Srbije, svi rokovi biti poštovani i da bi srpska deonica gasovoda trebalo da bude završena do 18. decembra.\nPrema Antićevim rečima, sve učesnice projekta – Srbija, Bugarska i Mađarska, konstatovale su da realizacija projekta ide po planu.\nRadovi kroz Srbiju, do granice s Mađarskom biće završeni do kraja ove godine, izjavio je Antić.\n„I Bugarska će završiti nedostajući deo infrastrukture do kraja godine. Kompanija Gastrans koja razvija taj projekat u Srbiji, svoje deonice od Zaječara do Horgoša završiće oko 18. decembra“, kazao je Antić novinarima na sastanku „Energetska bezbednost u regionu“.\nAntić ne očekuje „bilo kakvo iznenađenje“ u vezi sa izgradnjom gasovoda i mišljenja je da ne postoji rizik u vezi sa tim. „Ovo je komercijalni projekat, baziran na obavezujućim zakupima kapaciteta i u Bugarskoj i u Srbiji“, precizirao je on.\nMinistar je rekao da ne očekuje nikakva iznenađenja ni u stavu EU o izgradnji tog gasovoda.\n„Kompanija Gastrans je od Agencije za energetiku Srbije tražila i dobila odobrenje za izuzeće od određenih odredbi Trećeg energetskog paketa (EU), u skladu sa Zakonom o energetici Srbije, koji je usklađen sa evropskim zakonodavstvom“, objasnio je Antić.\nAgencija je taj akt o izuzeću uputila na mišljenje Sekretarijatu Energetske zajednice i ono je „u suštini pozitivno sa određenim uslovima“, rekao je ministar.\nAntić je naveo da je deo tih uslova ispunjen samim aktom o izuzeću, u toku je procedura o nekim od dodatnih uslova, poput razdvajanja energetskih delatnosti Srbijagasa.\nMinistarka ekergetike Bugarske Temenuška Petkova istakla je da je gasovod važan deo energetske strategije njene zemlje i da se sve radi u skladu s propisima EU. Navela je da je rok za završetak izgradnje poznat, 1. januar 2020. godine.\ngasovod aleksandar antić


Bivši marinac SAD: Učestvovao sam u stvaranju zločinačke "Islamske države" - VIDEO | WebTribune\nHome SPEKTAR Bivši marinac SAD: Učestvovao sam u stvaranju zločinačke “Islamske države” – VIDEO\nBivši marinac SAD je otkrio da je pomogao da se stvori ISIS.\nVinsent Emanuel, irački veteran i marinac SAD, rekao je da je pomogao da se stvori ISIS, kao i da su on i ostali vojnici SAD činili brutalne zločine za vreme rata u Iraku, izveštava RT.\n„Kada su me smestili u Irak sa 1. bataljonom 2003. godine, nisam ni pomišljao kakve će biti posledice tog rata, ali sam znao da će biti ozbiljnih posledica“, naveo je Emanuel.\n„Te posledice se sada osećaju svuda u svetu, uključujući Irak, Avganistan, Jemen, Libiju, Egipat, Liban, Siriju, Francusku, Tunis, Kaliforniju i druge, a kraj nije ni na pomolu“.\nEmanuel je naveo da je do njegovog prosvetljenja doveo drugi odlazak u Irak i to zbog jednog prostog pitanja.\n„Video sam kako naši marinci ubijaju nedužne ljude, muče nevine civile, uništavaju kuće, čereče mrtva tela, trče preko leševa, smejući se i fotografišući ljude dok sve to rade“, naveo je on.\n„Ja sam seo i zapitao se „Kako bi meni bilo da sam na mestu iračkog naroda?““.\nEmanuel je opisao kako su on i njegov odred bacali smeće i kamenje iz svojih vojnih vozila, a zatim i kako su vojnici mučili zatvorenike u privremenim logorima.\n„Jasno se sećam priča o mučenju, udaranju i šamaranju Iračana. Sećam se priča o seksualnom mučenju, prisiljavanju Iračana da međusobno opšte dok im marinci drže noževe kraj polnog organa“, naveo je Emanuel.\nOvi događaji su dospeli u žižu javnosti 2003. godine i poznati su kao skandal iz Abu Graib zatvora. Tada je Amnesty International objavio izveštaje o kršenju ljudskih prava od strane američke vojske i njihovih koalicionih partnera u logorima i zatvorima u Iraku.\nJedan od zatvorenika koji je preživeo to mučenje je Abu Bakr al Bagdadi, koji je sada lider Islamske države.\nEmanuel je naveo da je tokom drugog boravka u Iraku počeo da sarađuje sa antiratnim aktivistima i intelektualcima poput Hauarda Zina, Noama Čomskog i Ejmi Gudmen.\n„Znao sam da je ono što vidim pogrešno, da je nemoralno, da je nepravedno i ilegalno“, naveo je Emanuel. „Znao sam da ćemo plaćati ozbiljne posledice“.\nShvatio je da je učestvovao u dugoj istoriji američke agresije koja ne uključuje samo Irak, Avganistan, Vijetnam i Koreju, već koja se proteže još do genocidalnih praksi protiv Indijanaca, afroameričkih robova i ljudi u Južnoj Americi.\nEmanuel je naveo da se nada da će njegova priča informisati ljude, naročito u SAD, o tome šta SAD rade širom sveta.\n„Ne navodim ovo samo iz političkih razloga i radi edukacije ljudi, već i da se na neki način iskupim“, rekao je Emanuel.\nRUSI NAPRAVILI SVOJ INTERNET: Vojska kontroliše infrastrukturu, nemoguć pristup sa strane


Početak/Društvo/Niš obara rekorde u zagađenju vazduha\nSvetlana Petrović 16. novembra 2020.\nNiš je proteklog dana i noći bio najzagađeniji grad u Srbiji. Na svim mernim stanicama u gradu izmerena je visoka koncentracija štetnih čestica PM2,5 i PM10 koje su višestruko premašile dozvoljene vrednosti.\nZabeležene vrednosti najviše su u poslednjih mesec dana, pokazuju podaci Agencije za zaštitu životne sredine.\nNa mernoj stanici kod Instituta za javno zdravlje Niš najviši nivo PM2,5 čestica, izmeren između 19 i 20 časova, iznosio je 190 mikrograma, dok je koncentracija PM10 čestica, u isto vreme, iznosila 192 mikrograma po metru kubnom.\nNa mernoj stanici kod OŠ „Sveti Sava“ najviše vrednosti štetnih čestica u vazduhu izmerene su u 23 časa, kada je koncentracija PM10 dostigla 210 mikrograma po metru kubnom, a PM2,5 iznosila 171 mikrogram.\nKoncentracija štetnih čestica u vazduhu do jutra je imala tendenciju opadanja, pokazuju merenja, ali je i pored toga Niš ostao u ljubičastoj, odnosno zoni jako zagađenih gradova.\nPrema Uredbi o uslovima za monitoring i zahtevima za kvalitet vazduha, granična vrednost izloženosti štetnim česticama PM2,5 iznosi 25 mikrograma po metru kubnom vazduha, a tolerantna vrednost iznosi 30 mikrograma po metru kubnom.\nGranična vrednost PM10 čestica je 50 mikrograma po metru kubnom.\nPovećane koncentracije čestica PM10 predstavljaju opasnost za zdravlje ljudi, naročito za starije osobe, hronične bolesnike, decu i trudnice. PM2,5 čestice su još opasnije po zdravlje ljudi, jer mogu da dođu do najdubljih delova pluća, do malih disajnih puteva i do alveokapilarne membrane.\nSudeći po tome da je nivo štetnih čestica u vazduhu značajno veći u večernjim časovima nego preko dana, stručnjaci ocenjuju da su glavni zagađivači vazduha u Nišu individualna domaćinstva i određen broj javnih ustanova u gradu koji za grejanje koriste ugalj lošeg kvaliteta, mazut i lož ulje.\nPored Niša, u Srbiji su proteklog dana i noći najzagađeniji bili Užice i Novi Pazar.\nkoncentracija PM2 i PM10 Niš oboren rekord stetne cestice zagadjenje vazduha


Zgrada Vlade Azerbejdžana u Bakuu, 2010.\nIako nam je potvrđen prethodno izrečen stav, da o posjeti šefa vladajuće Demokratske partije socijalista Mila Đukanovića Vlada nema šta da kaže jer se, navodno, radi o partijskoj aktivnosti, čini se da je i stav DPS-a, da se radi o putovanju u okviru međupartijske saradnje iz dvije države teško održiv.\nNaime, javnost o Đukanovićevoj posjeti Azerbejdžanu nije blagovremeno obaviještena, pa je čak okarakterisana i tajanstvenom, a dimenziju skandala je dobila, između ostalog, zbog činjenice da je partijskog šefa pratio sam prvi čovjek crnogorske diplomatije Milan Roćen ali, navodno, kao član predsjedništva DPS-a.\n"Đukanovićeva posjeta Azerbejdžanu je problematična, a on sam radi nelegalnu stvar", rekao je za RSE član skupštinskog Odbora za međunarodne odnose Goran Danilović.\n"Gospodin Đukanović ruši dostojanstvo Vlade koju je njegova partija zdušno podržala i ruši svog potpredsjednika partije Igora Lukšića i s\n"Gospodin Đukanović ruši dostojanstvo Vlade koju je njegova partija zdušno podržala i ruši svog potpredsjednika partije Igora Lukšića", tvrdi Goran Danilović.\nvremena na vrijeme ima potrebu da pošalje poruku da je on još spoljno politički živ", kaže Danilović.\nKako je moguće da jedan od najviših predstavnika države i to ministar vanjskih poslova može da ide u partijske posjete stranim zemljama, pita se politikolog Dritan Abazović.\n"Posjeta predsjednika DPS-a i ministra vanjskih poslova Azerbejdžanu jeste dosta tajanstvena. Ono što smo mogli da čujemo preko medija, da se špekuliše da je u DPS, odnosno državnoj kasi zafalilo novca i da su oni tamo pošli da traže strateške investitore. Mislim da nije zgodno da se međunarodne posjete obavljaju na ovakav način i da javnost nije obaviještena o tome", navodi Abazović.\nUčešće šefa diplomatije u međunarodnim aktivnostima partije kojoj pripada je samo jedan od problematičnih aspekata puta u Azerbejdžan.\nPreko leđa Vlade\nJoš značajnije je što je tvrdnja da se radi o regularnoj partijskoj aktivnosti teško održiva, o čemu svjedoči i saopštenje samog DPS-a u kom se kaže da se "odmah po dolasku predsjednik Đukanović sreo sa predsjednikom Ilhamom Alijevim sa kojim je imao otvoren i prijateljski razgovor o mogućnostima jačanja saradnje između dvije države."\nU istom saopštenju je rečeno i da je "predsjednik Đukanović imao odvojene susrete\nsa premijerom Arturom Rasizade, ministrom inostranih poslova Elmarom Mamadjarovim i ministrom ekonomskog razvoja Šahinom Mustafajevim, te da je razgovarano o konkretnim pitanjima jačanja ekonomske saradnje u oblastima turizma, transporta i oblasti energetike".\nPošto se iz saopštenja same Đukanovićeve DPS vidi da tema susreta nije bila nikakva međupartijska već međudržavna saradnja, proizlazi da nije sporno prisustvo ministra vanjskih poslova Milana Roćena, već kapacitet Mila Đukanovića da bez državne funkcije u inostranstvu zastupa interese Crne Gore i to kao vođa delegacije u kojoj mu je podređen prvi čovjek Ministarstva inostranih poslova.\nStav ove institucije će, do daljeg, ostati nepoznat jer u ponedjeljak nije bilo moguće stupiti u kontakt sa generalnim sekretarom Ministarstva vanjskih poslova Mirsadom Bibovićem.\nFunkcioner opozicione Nove srpske demokratije i član parlamentarnog Odbora za medjunarodne odnose Goran Danilović slučaj objašnjava kroz metaforu iz srpske istorije - o Dušanu Silnom koga je naslijedio sin koga je narod prozvao Uroš Nejaki:\n"Đukanović definitivno preko leđa Vlade Crne Gore i reklo bi se, makar on to tako razumije, preko nejakog Uroša pokušava da zadrži dirigentsku palicu u rukama. Znam sada da će Igor Lukšić naravno imati opravdanje da je on šef najjače partije, ali ako ima političkog dostojanstva morao bi smijeniti ministra vanjskih poslova jer sam potpuno siguran da je ta gospoda na put otišla vladinim avionom i da će se naknadno ispostvaiti da je DPS platila gorivo za taj avion, a u suštini je sve to jedna velika lakrdija u\n"Mislim da je krajnje nelogično, ali da se to u Crnoj Gori često dešava, da se državnim novcem finansiraju partijske aktivnosti koalicije na vlasti", ocjenjuje Dritan Abazović.\nkojoj samo Milo Đukanović maltretira ostatak Crne Gore."\nPolitikolog Dritan Abazović takođe kao jedan od spornih aspekata cijelog slučaja vidi upravo pitanje troškova putovanja u Azerbejdžan:\n"Mislim da je krajnje nelogično, ali da se to u Crnoj Gori često dešava, da se državnim novcem jednostavno finansiraju partijske aktivnosti koalicije na vlasti i mislim da je to nešto što treba da zabrine svakog građanina Crne Gore."\nNajviši predstavnici Crne Gore i Azerbejdžana su se već sastajali ljetos u Podgorici, kada su se premijer Igor Lukšić, ministar ekonomije Vladimir Kavarić i šef diplomatije Milan Roćen odvojeno sreli sa Šahinom Mustafajevim, ministrom za ekonomski razvoj Azerbejdžana, države koja očigledno pojačava svoje prisustvo u regionu zapadnog Balkana, o čemu svjedoči i izgradnja Tašmajdanskog parka u Beogradu u kom je postavljen spomenik Hajdaru Alijevu, nekadašnjem azerbejdžanskom diktatoru, koga je naslijedio sin, sadašnji predsjednik Ilham Alijev.


Iz EK ne otkrivaju o čemu Đurić i Arifi pričaju\nPortparolka EK Maja Kocijančič izjavila je da su Zajednica srpskih opština i drugi neprimenjeni dogovori na agendi radnih grupa Beograda i Prištine.\n"Na agendi su Zajednica, odnosno Asocijacija srpskih opština, ali i drugi dogovori koji nisu implementirani kao što su energetika, most u Mitrovici, sloboda kretanja, integrisano upravljanje granicama", izjavila je Kocijančić, te dodala da delegacije na dvodnevnom sastanku, koji je počeo danas pre podne u Briselu, vode Marko Đurić i Avni Arifi.\n"To je prvi put da se oni sastaju u tom formatu. Istina je da posle dužeg vremena imamo sastanak u ovom formatu, a razgovara se o implementaciji dogovora iz dijaloga koji još nisu implementirani. U tom smislu sastanak je vrlo važan", poručila je Kocijančič.\nKocijančič je, naime, podsetila da predstoje izveštaji Evropske komisije o zemljama u procesu proširenja gde će se uzeti u obzir i rezulatati dijaloga Beograda i Prištine.\nNa pitanje Tanjuga da li se razgovara o novom nacrtu Zajednice srpskih opština, kako je najavila prištinska strana, Kocijančič je rekla da se razgovara o "Zajednici, odnosno Asocijaciji", ali da se trenutno ne može dati više detalja.\n"Na agendi su i drugi dogovori koji nisu implementirani, kao što su energetika, most u Mitrovici, sloboda kretanja, integrisano upravljanje granicama itd. Rad na implementaciji se nastavlja", dodala je Kocijančič.\n"Mi očekujemo konstruktivan angažman jedne i druge strane u pravcu implemetacije dogovora", poručila je Kocijančič.\nIz delegacije Beograda su pre sastanka rekli da će tražiti i informacije o tome dokle se stiglo sa istragom o ubistvu Ivanovića.\nIstovremeno su iz prištinske delegacije najavili ”novi nacrt” sporazuma o formiraju Zajednice srpskih opština.


Brukman i Radovanović o ulaganjima u solarnu energiju | Privredna komora Crne Gore\nMatijas Brukman, generalni direktor njemačke kompanije WIRCON, posjetio je Privrednu komoru i sa potpredsjednikom Pavlom D. Radovanovićem razgovarao o mogućnostima proizvodnje električne energije iz obnovljivih izvora u Crnoj Gori.\nTokom razgovora, Brukman je predstavio kompaniju kojom rukovodi i projekte koje je do sada realizovala. WIRCON je od 2013. godine vodeća kompanija u razvoju projekata, specijalizovana za solarne elektrane velikih kapaciteta. Karakterišu je inženjerski know-how, elektrane sa ukupno više od 1.200 megavata instalisane snage i upotreba najkvalitetnije i najsavremenije tehnologije. Kao partner pomažu u svim komercijalnim oblastima obnovljivih izvora energije - od konsaltinga, analize i finansija, planiranja i instalacije, operativnog upravljanja i usluga.\nTokom sastanka, Brukman je iskazao interesovanje kompanije da investira u proizvodnju soalrne energije, te najavio mogućnost da još njemačkih privrednika razvije poslove u našoj zemlji.\nRadovanović je istakao da je Privredna komora, koja objedinjava cjelokupnu crnogorsku poslovnu zajednicu, prva i prava adresa za sve koji žele da posluju u našoj državi. Pozdravio je mogućnost novih njemačkih investicija, naglašavajući da su one naročito dobrodošle u proizvodne djelatnosti.\nPrezentovan je ukratko energetski sektor Crne Gore, I istaknuta neophodnost izgradnje novih objekata koji koriste obnovljive izvore u cilju postizanja dugoročne energetske stabilnosti i iskorišćenja kapaciteta podmorskog kabla prema Italiji za izvoz električne energije.\nU radu sastanka učestvovali su predsjednik Diplomatskog salona iz Majnhajma Johan Vagner, nekadašnji ambasador Crne Gore u Njemačkoj Ranko Vujačić i sekretar Odbora udruženja energetike i rudarstva Privredne komore Crne Gore Ranko Vukmirović.


Pripremite kožu sa sunčanje - Tetka\nHome/Dama/Pripremite kožu sa sunčanje\n21. maja 2013. Dama 1 Comment 0 Views\nBliži se leto, sa njim i godišnji odmori i sunčanje, kao što znate, zadnjih godina je UV zračenje mnogo veće nego ranijih godina a koža, bez obzira na to, brže stari kada je dugo izložena suncu, naročito koža lica.\nSada je pravo vreme da počnete sa pripremama kože za godišnji odmor. Poslednjih godina, mnogo se govori o namirnicama koje sadrže beta karoten i likopen, supstance koje prirodno podstiču proizvodnju melanina, pa dermatolozi preporučuju da se sa unosom namirnica koje sadrže ove supstance počne najmanje mesec dana pre izlaganja sunčevim zracima, o kakvom god tipu kože da se radi. To znači da slobodno možete da konzumirate više šargarepe, paradajza, od voća višnje, kajsije, sve ono što će se polako, jedno za drugim, javljati na na pijacama, kao i svo drugo voće i povrće crvene ili narandžaste boje.\nKao što znate, u letnjim mesecima se preporučuje veći unos tečnosti, najmanje litar i po dnevno što pomaže koži da bude hidrirana i zadrži elastičnost.\nPre nego što počnete sa sunčanjem trebalo bi da uradite piling kože lica i tela kako biste skinuli mrtve ćelije kože a prvih nekoliko dana sunčanja da koristite sredstva za zaštitu od UV zračenja koje odgovara vašem tipu kože i godinama. Prvih nekoliko dana treba koristiti sredstva sa visokim zaštitnim faktorom kako biste sprečili da dobijete opekotine od sunca a kada dobijete malo boje možete koristiti i ona sa manjim zaštitnim faktorom.\nS obzirom da sunčanje isušuje kožu, posle svakog tuširanja bilo bi dobro da kožu dobro namažete nekim nekim uljem kako bi je “nahranili” i sačuvali joj elastičnost.\nPrevious Piće protiv celulita\nNext Ženska tašna rasadnik bakterija\n27. avg 2013. at 21:06


Sreda, 19. 11. 2003.\nMilenko Smiljanić, predsednik Samostalnog sindikata\nJanjušević me prisluškivao, Đelić naručio\nSmiljanić kaže da za te tvrdnje ima dokaze koje su mu dala dva mladića\nBEOGRAD - Milenko Smiljanić, predsednik Saveza samostalnih sindikata Srbije, izjavio je juče da je dobio dokaz da ga je prisluškivao Zoran Janjušević, bivši savetnik za bezbednost u Vladi Srbije.\n- Prošle nedelje su mi ove dokaze donela dvojica mladića koji su želeli da ostanu anonimni, ne želeći pri tom ni da otkriju iz koje organizacije ili ustanove dolaze, da li BIE ili Pošte. Uz to sam dobio pismo u kom se navodi sledeće: "povodom izjava Janjuševića da Vas nije prisluškivao prilažemo dokaz da je to radio". U potpisu - profesionalci - izjavio je Smiljanić, pokazujući novinarima listing- poziva, koji se, ruku na srce, ne razlikuje od listinga koji svaki pretplatnik može da dobije za sebe.\nSmiljanić smatra da je Đelić naručilac tog posla (prisluškivanja) i poručio mu je da ga javno pita ukoliko ga nešto zanima. Komentarišući rezultate predsedničkih izbora, Smiljanić se upitao koliko je koštala Mićunovićeva predizborna kampanja i rekao da bi Mićunović dobio sigurno dva odsto više glasova da nije bilo glamuroznog nastupa u Centru "Sava", koji se prenosio na više kanala, protiv kakvog se negodovalo u vreme Miloševića.\nA što se tiče akcija ovog Sindikata po formiranju nove vlasti, Smiljanić je rekao da će ovaj sindikat insistirati na zapošljavanju, zatim na tome da sindikati budu uključeni u proces privatizacije i pri tom da imaju kontrolu nad kupoprodajnim ugovorima, socijalnim programima i kolektivnim ugovorima, a novoj vlasti će prvog radnog dana predati socijalno-ekonomski ugovor koji se ovih dana radi u Sindikatu.\nSmiljanić: Janjušević me prisluškivao, Đelić naručio\nNa imidžu Srbije radiće se u Briselu i Vašingtonu\nDokle su stigle reforme srednjeg stručnog obrazovanja u bivšim JU republikama\nIzjava direktora "Borbe" Kaličanina, koga je policija izvukla iz "zatočeništva"\nMUP dobija najmoderniji sistem automatskog prepoznavanja otisaka prstiju i lica\nGlavni odbor Sindikata lekara i farmaceuta: Štrajk do daljeg


Kako javlja BBC, novootvorena Amazonova trgovina koristi niz kamera montiranih na plafonu koje identifikuju svakog kupca te prepoznaju artikle koje biraju, čime se eliminiše potreba za posebnim očitavanjem i naplatom odabranih artikala na kasi.\nKoncept trgovine bez prodavača i redova za čekanje na naplatu pokrenut je u decembru 2016. godine, ali su Amazonovu trgovinu u Sijetlu dosad koristili samo radnici Amazona kako bi se uvjerili da sistem zaista funkcioniše, javlja BBC.\nOčekivalo se da će trgovina za javnost biti otvorena i ranije, a otvaranje je odgođeno jer je sistem imao problema s identifikacijom kupaca koji imaju slične tipove tijela, odnosno s djecom koja su vraćala artikle na pogrešna mjesta na policama.\nRadi se o svojevrsnoj revoluciji u maloprodaji s obzirom na to da je opšte poznato da se kupci vraćaju u trgovine u kojima kupovinu mogu obaviti brzo i učinkovito.\nBrajan Olsavski, direktor Amazona za finansije, nedavno je otkrio kako u periodu koji dolazi planiraju otvoriti cijeli niz ovakvih trgovina. Index.hr\nTagovi: amazon gobez prodavačaizborprodavnica


Član predsedništva BiH Željko Komšić se obratio Generalnoj skupštini UN\nBy Mladen Dragojlovic / Објављено на: September 25, 2019\nPredsedavajući Predsedništva Bosne i Hercegovine Željko Komšić u govoru na Generalnoj debati 74. zasjedanja Generalne skupštine Ujedinjenih nacija izjavio je da Bosna i Hercegovina aktivno doprinosi regionalnim naporima za jačanje bezbednosti u regiji.\n„U vezi s tim, želim vas uveriti da je Bosna i Hercegovina pouzdan, ozbiljan i odlučan partner Ujedinjenih nacija, Evropske unije i NATO-a. Posebno smo odlučni u jačanju evropskog bezbednosnog prostora, čvrsto smo posvećeni borbi protiv organizovanog kriminala, borbi protiv terorizma i nasilnog ekstremizma, ilegalne migracije, kao i bezbednosti državnih granica u pogledu upravljanja migracijama”, rekao je Komšić.\nU pogledu međunarodnih izazova modernog doba, naglasio je da se BiH posebno zalaže za globalne napore u borbi protiv terorizma i nasilnog ekstremizma.\n„Bosna i Hercegovina ovim putem izražava zabrinutost zbog kontinuirane eskalacije nasilja u svetu, posebno na Bliskom Istoku, i koristim ovu priliku da pozovem na prekid borbenih aktivnosti kao i da se rešenja pronađu na miran način. BiH ima principijelan stav da su zaštita civila, poštivanje ljudskih prava i humanitarno pravo neophodan prioritet u međunarodnim odnosima”, rekao je Komšić.\nTakođe je istakao da se Program održivog razvoja Ujedinjenih nacija i njegova transformativna priroda vide kao prilika i poluga za promene u BiH s ciljem sveobuhvatnog poboljšanja socijalnih, ekonomskih i ekoloških aspekata života stanovništva.\n„Stoga se nadamo da će pregled aktivnosti za sprovođenje Agende 2030 za održivi razvoj biti završen u Bosni i Hercegovini do kraja 2019. godine i da će biti dostavljen na Političkom forumu visokog nivoa koji će se održati u narednim godinama. Velika je čast za Bosnu i Hercegovinu biti dio ove transformacione agende kao suverena zemlje“, podvukao je Komšić.\nGovoreći o EU i NATO integracijama zemlje, naglasio je da “su nam potrebne sve one reforme koje zahtevaju uklanjanje postojeće sistemske diskriminacije prema građanima BiH”.\n„Nažalost, ove odredbe su trenutno predviđene Ustavom BiH, ali i odredbama različitih pravnih akata, gde će BiH morati proći proces sazrevanja kako bi dostigla takav politički nivo da bi se mogle provesti takve potrebne reforme, bez većih društveno-političkih tenzija“, naglasio je Komšić.\nPored unutrašnjih reformi, BiH se takođe fokusira na jačanje regionalne saradnje, posebno kada je reč o infrastrukturnim projektima u sektoru komunikacija, transporta i energetike.\nU međunarodnom smislu, BiH je aktivna u okviru Ujedinjenih nacija, i sa organizacijama kao što su OSCE, Savet Evrope, CEFTA, kao i druge različite regionalne inicijative.\nZemlja je imala istaknuto i aktivno predsedavanje regionalnim inicijativama SEECP i MARRI, u koje je uloženo mnogo napora i dala aktivni podsticaj regionalnom pristupu suočavanju sa trenutnim izazovima.\n„Bilateralni odnosi između BiH i susednih zemalja su na vrhu spoljnopolitičkih prioriteta, na osnovu kojih treba kontinuirano unapređivati saradnju, na osnovu zajedničkog interesa i principa jednakosti, međusobnog poštovanja i poštovanja državnog suvereniteta i teritorijalni integriteta. Mogli bismo zaključiti da su odnosi Bosne i Hercegovine sa susednim zemljama dobri i intenzivni, međutim, zbog specifičnih politika naših suseda, povremeno smo svedoci njihovih aktivnosti na ostvarivanju njihovih političkih interesa unutar BiH, što izaziva nemire i proizvodi određeni nivo destabilizacije u mojoj zemlju, što nije dobra stvar i ne doprinosi razvoju željenih dobrosusedskih odnosa“, naglasio je Komšić.\nKako bi pronašao adekvatno rješenje mnogih kriza, Komšić je rekao da BiH podržava napore Ujedinjenih nacija za jačanje sektora preventivne diplomatije u odelenju za politička pitanja./ibna


PIC: “ Entiteti nemaju pravo na otcjepljenje” – TVSA.BA\nNaslovna/Vijesti/Bosna i Hercegovina/PIC: “ Entiteti nemaju pravo na otcjepljenje”\nPIC: “ Entiteti nemaju pravo na otcjepljenje”\nPolitički direktori Upravnog odbora Vijeća za implementaciju mira sastali su se 7. i 8. decembra kako bi razmotrili stanje provedbe Općeg okvirnog sporazuma za mir, koji i dalje predstavlja temelj za stabilnu, sigurnu i prosperitetnu Bosnu i Hercegovinu.\nUpravni odbor PIC-a podsjetio je sve strane na njihovu obavezu da u potpunosti poštuju Opći okvirni sporazum za mir, sve njegove anekse i odluke visokog predstavnika te potvrdio neupitno opredjeljenje za teritorijalni integritet i temeljnu strukturu BiH kao jedinstvene i suverene države, koja se sastoji od dva entiteta.\nPonovili su da entiteti nemaju pravo na otcjepljenje od BiH i da oni pravno postoje samo na osnovu Ustava BiH te podsjetili vlasti da je Ustav BiH sastavni dio Općeg okvirnog sporazuma za mir i da su odluke Ustavnog suda BiH konačne i obavezujuće i moraju se provoditi.\nPotvrdili su punu podršku visokom predstavniku u osiguranju punog poštivanja Općeg okvirnog sporazuma za mir u BiH i provođenju njegovog mandata u skladu sa Aneksom 10 i odgovarajućim rezolucijama Vijeća sigurnosti UN-a, što ostaje nepromijenjeno.\nUpravni odbor je podvukao da međunarodna zajednica i dalje zadržava potrebne instrumente za osiguranje provedbe Općeg okvirnog sporazuma za mir te je naglašena potreba za punom implementacijom programa 5+2, što je i dalje uvjet za zatvaranje Ureda visokog predstavnika (OHR).\nOsudili su radnje koje je poduzela vladajuća koalicija u Republici Srpskoj, a koje ozbiljno podrivaju daytonski okvir i narušavaju stabilnost u BiH i regiji nakon što su vlasti u Republici Srpskoj najavile i mjere koje bi, ukoliko bi se provele, značile poništavanje 26 godina reformi u provedbi mira, koje su važne i za proces priključivanja Evropskoj uniji.\nUpravni odbor PIC-a upozorio je da usvajanje Zakona o neprimjenjivanju Odluke visokog predstavnika o donošenju Zakona o izmjenama i dopunama Krivičnog zakona BiH u Narodnoj skupštini Republike Srpske predstavlja kršenje Aneksa 4 i Aneksa 10 Općeg okvirnog sporazuma za mir.\nNadalje, usvajanjem Zakona o lijekovima i medicinskim sredstvima ne samo da se krši Aneks 4, onemogućava efikasan odgovor na pandemiju Covida-19 nego se također BiH još više udaljava od usklađenosti sa standardima EU, među kojima je i postojanje jedinstvenog ekonomskog prostora.\nU vezi sa najavom mjera jednostranog povlačenja Republike Srpske iz sporazuma o prijenosu nadležnosti na državu, između ostalog u oblastima odbrane, indirektnog oporezivanja i pravosuđa, PIC-a naglašava da ne može biti jednostranog povlačenja iz sporazuma o prijenosu nadležnosti s entiteta na državu.\nIzrazili su zabrinutost koju su izrazili i Međunarodni monetarni fond (MMF) i Svjetska banka o ozbiljnim posljedicama koje takvi potezi imaju po budžete organa vlasti, pristup sredstvima, te međunarodne projekte pomoći. Potezi koje poduzima bilo koja strana, a kojima se ugrožava Opći okvirni sporazum za mir, imat će posljedice, rečeno je.\nU svjetlu tih dešavanja, Upravni odbor PIC-a ponovio je punu podršku i opredijeljenost za blisku saradnju s visokim predstavnikom u vršenju njegovog značajnog mandata kao i za njegove izvršne ovlasti, te pozdravio njegov angažman s političkim liderima Bosne i Hercegovine na ispunjavanju programa 5+2, uključujući i formiranje radne grupe za državnu i vojnu imovinu.\nUpravni odbor PIC-a pozvao je i sve izabrane i imenovane predstavnike iz Republike Srpske da se vrate u institucije na državnom nivou bez daljeg odlaganja i angažiraju na reformama koje su neophodne za napredak Bosne i Hercegovine, između ostalog, i na njenom euroatlantskom putu.\nTakođer, pozvali su sve političke lidere da iskorijene korupciju koja ozbiljno ugrožava institucije, sprječava razvoj i potiče odlazak ljudi iz BiH, posebno mladih jer se ne smije dopustiti da još jedan izborni ciklus prođe bez jačanja integriteta i poštenijeg izbornog procesa, te bez davanja jednakih prilika svim građanima da se kandidiraju za najviše funkcije u zemlji.\nUpravni odbor PIC-a je izrazio punu podršku naporima koji se odvijaju u vezi s ustavnom i izbornom reformom te pozvao stranke iz Federacije BiH da vrate povjerenje, otklone nefunkcionalnosti i u potpunosti provedu rezultate izbora iz 2018. godine.\nUpravni odbor PIC-a održat će svoj sljedeći redovni sastanak 7. i 8. juna 2022. godine, najavljeno je iz OHR-a.


Potencijalni problemi na krstarenju i kako ih prevazići | Supernova Krstarenje\nKao i na svakom drugom odmoru, i prilikom krstarenja se mogu dogoditi nepredviđene situacije ili problemi. Ukoliko se dobro pripremite i informišete o tome kako izgleda putovanje brodom, moći ćete mnogo lakše da prevaziđete sve potencijalne probleme, tako da se oni ne odraze negativno na Vaš odmor.\nPrilikom krstarenja putnicima se neretko događa da dokumenta potrebna za putovanje stižu na brod sa zakašnjenjem, da im se ne dopada brodska kabina ili da su izleti na pojedinim destinacijama rasprodati.\nPotencijalni problemi pred krstarenje\nUplatili ste krstarenje i još uvek niste dobili dokumenta neophodna za putovanje, kao ni oznake za prtljag, propustili ste brod, ne znate koje putne isprave su Vam potrebne za krstarenje ili je najavljen uragan u mestu kojim treba da prođete tokom krstarenja.\nUkoliko Vam se neka od navedenih situacija dogodi pred Vaš put, kako biste je dočekali spremno i smireno, pročitajte kako da prevaziđete potencijalne probleme. Takođe, kako biste sebi uštedeli vreme i poneli nepohodne stvari sa sobom, pročitajte i tekst o tome kako da se efikasno spakujete za krstarenje.\nDokumenta i prtljag\nPrilikom odlaska na najsavremenija i luksuzna krstarenja, više nije neophodno slati dokumenta za krstarenje ili oznake za prtljag putnicima putem mejla. Ukoliko se put približio, a Vi još uvek niste dobili nikakva dokumenta potrebna za krstarenje, kontaktirajte agenciju preko koje ste rezervisali putovanje ili se ulogujte na svoj nalog na sajtu kruzerske kompanije kojom putujete. Sa Vašeg naloga ćete moći da odštampate putna dokumenta i oznake za prtljag.\nUkoliko se dogodi da kasno stignete na luku za ukrcavanje i ne stignete da uđete na kruzer, odmah kontaktirajte kruzersku kompaniju preko koje ste rezervisali putovanje. Biće Vam verovatno pružena mogućnost da se ukrcate na sledećoj destinaciji na koju kruzer pristaje. Naravno, kompanija će Vam pomoći da kontaktirate brod i dogovorite se o tačnom vremenu ukrcavanja.\nSituacija je drugačija ukoliko ste krstarenje rezervisali putem agencije, jer ćete sami plaćati naknadne troškove za ukrcavanje na brod na nekoj drugoj destinaciji. Ipak, ako ste uplatili putno osiguranje i propustili brod iz razloga koji osiguranje opravdava, tada niste dužni da plaćate troškove.\nKako biste izbegli ovakvu situaciju, preporučujemo Vam da na mesto ukrcavanja stignete dan pred put, naročito ako putujete avionom do luke. Ukoliko su vremenski uslovi za put loši (postoji opasnost od oluja, uragana ili su najavljene snežne padavine), obavezno dođite ranije.\nUkoliko, ipak stižete avionom do luke na dan putovanja, rezervišite najraniji let, kako biste imali barem četiri sata razmaka između sletanja na mesto ukrcavanja i isplovljavanja broda.\nUkoliko niste sigurni da li Vam je potrebna viza ili neki drugi dokument za put, najbolje bi bilo da kontaktirate agenciju (ako ste rezervisali put preko nje) ili da pogledate sajtove konzulata zemalja koje ćete tokom krstarenja posetiti. Takođe, proverite još jednom sa kruzerskom kompanijom informacije sa sajtova, jer za neke luke (poput Sankt Peterburga i luke Said i Aleksandrija u Egiptu), kruzeri obezbeđuju vize za sve putnike.\nNaravno, ponesite sa sobom i pasoš, a poželjno je i da ponesete svoju fotografiju (poput one sa vozačke dozvole), jer se može dogoditi da Vam službenici na lukama zatraže fotografiju kada se vraćate na svoj brod.\nUragani i oluje\nKada je u pitanju bezbednost na kruzerima u toku sezone uragana i olujnih vetrova, sigurnije je da budete na brodu, nego u hotelu. Naime, kruzeri se kreću mnogo brže po vodi od uragana, i na vreme mogu da ih izbegnu, za razliku od na primer hotela koji uragan u tom slučaju svakako pogađa.\nTakođe, u slučaju opasnosti od uragana na destinacijama koje su planirane tokom krstarenja, brod lako može da promeni svoju rutu, i izbegne da pristane na to mesto. Može se dogoditi da propustite da posetite pojedine destinacije, zbog loših vremenskih uslova. U tom slučaju pojedini kruzeri nude svojim putnicima beneficije na brodu, kao kompenzaciju za otkazane izlete.\nIpak, ova nadoknada nije slučaj sa svim kruzerima, i u ovakvim situacijama putnik ne može da utiče na dalji razvoj događaja, pa je zato najbolje da krstarenje rezervišete van sezone uragana, kako biste smanjili rizik da se u toku puta dogodi vremenska nepogoda.\nNepredviđene situacije tokom krstarenja\nTakođe, nakon što ste se ukrcali na brod, kao i na svakom drugom putovanju može nešto poći naopako, ipak postoje nepredviđene situacije koje se putnicima tokom krstarenja često događaju. Evo šta treba da uradite u slučaju Vam se izgubi prtljag, da Vam smeštaj ne odgovara, razbolite se ili su ekskurzije na koje ste želeli da odete već rasprodate.\nUkoliko je brod isplovio, a Vi još uvek niste dobili svoj prtljag, postoje dva razloga zašto se to dogodilo. Prvi je da ga je izgubila avio kompanija čijim letom ste došli do luke za ukrcavanje ili ste prtljag predali obalskom radniku, pa zato još uvek nije stigao do Vas.\nUglavnom se na velikim kruzerima predaja prtljaga čeka prvih nekoliko sati nakon ukrcavanja, ipak ukoliko satima nakon isplovljavanja niste dobili svoje kofere, imate razloga za brigu.\nUkoliko se sumnja da se prtljag izgubio u toku transporta, kruzerska kompanija će kontaktirati avio kompaniju kojom ste leteli do mesta isplovljavanja, kako bi proverila da li su oni zagubili prtljag i da li ga mogu dostaviti na sledećoj luci na kojoj brod pristaje. Ipak, u ovakvim situacijama se često događaju komplikacije, jer je potrebno mnogo vremena da se ustanovi gde se prtljag zagubio, zato se naoružajte strpljenjem.\nIpak, ako ste svoj prtljag predali obalskom radniku i niste dobili kofer kada i ostali putnici, veoma je verovatno da prtljag nije na brodu. Postoje dva razloga za to, ili su Vam u koferu pronađeni zabranjeni predmeti poput šibica ili sveća, ili je Vaš kofer dostavljen u pogrešnu kabinu, a događa se (veoma retko) da kofer prilikom unošenja upadne u vodu.\nOvakve situacije bi trebalo brzo da reši kruzerska posada, ipak ukoliko ni oni uspeju da pronađu Vaš prtljag, mnoge kruzerske kompanije će Vam izaći u susret i obezbediti neophodnu odeću i druge stvari. Zbog ovakvih situacija, obavezno sa sobom na brod unesite stvari koje su Vam preko potrebne, kao što su na primer lekovi.\nU slučaju da Vam u kabini ne rade, ili ne funkcionišu kako treba toalet, televizor ili na primer klima, prvo proverite sa kabinskim stujartom da li zaista postoji problem (Nekada televizor ne radi, jer nema baterija u daljinskom upravljaču), potom pozovite recepciju ili razgovarajte sa menadžerom smeštaja što je pre moguće.\nVeoma je verovatno da će oni rešiti problem tako što će popraviti ono što ne radi ili će Vas premestiti u drugu kabinu, a moguće je da će Vam ponuditi poklon u znak izvinjenja, na primer flašu vina.\nKada su u pitanju bezazleni virusi, veoma je verovatno da ćete neki dan tokom krstarenja morati da odležite, naravno uz preporuku lekara, koje gotovo svi kruzeri imaju. Važno je da se pridržavate lekarskih saveta, čak i ako to znači da ćete morati da ležite nekoliko dana u kabini. Ovo se posebno odnosi na zarazne bolesti, kao što je na primer stomačni virus, jer u tom slučaju možete zaraziti ostale putnike.\nIpak, ako je bolest ozbiljnija, i lekar želi da Vas uputi na bolničko lečenje, nažalost krstarenje je završeno za Vas. Osoblje na kruzeru će Vam obezbediti transport do bolnice, kao medicinsko osoblje koje će biti uz Vas prilikom transporta. U ovakvim situacijama najbolje je da imate uplaćeno zdravstveno osiguranje, kako ne biste morali da platite lečenje.\nUkoliko je izlet na koji ste želeli da odete prilikom krstarenja rasprodat, prijavite se na listu čekanja u odeljku za izlete koji se nalazi na brodu. Naime, često se događa da se ljudi predomisle i otkažu neki izlet, pa je moguće da ipak odete na ekskurziju na željenu destinaciju. U slučaju da postoji veliko interesovanje za neki izlet, neretko se dešava da se proširi broj kapaciteta i doda dodatni autobus ili još jedan obilazak.\nMeđutim, događa se i da budete razočarani izletom koji ste skupo platili, jer niste dobili uslugu koja Vam je obećana. Ukoliko ste putem kruzerske kompanije rezervisali izlet, požalite se organizatoru izleta. Naravno, žalba će biti uvažena ukoliko za nju postoji opravdan razlog, zato jasno izložite čime ste sve bili nezadovoljni.\nNavedene situacije su se događale na krstarenjima, pa zato ne treba da paničite, već samo treba da znate kome da se obratite, turističkoj agenciji, kruzerskoj kompaniji ili osoblju na brodu koje nadležno za različite situacije. Nakon što ste pročitali tekst, spremni ste za putovanje brodom, pa zato rezervišite aranžman za krstarenje Karibima ili na nekoj drugoj egzotičnoj destinaciji.


Mladost i Mačva još četiri puta do kraja sezone - "Nama kup, a oni nek pobede u prvenstvu" - Sportske.net\nMladost i Mačva još četiri puta do kraja sezone - "Nama kup, a oni nek pobede u prvenstvu"\nSekretar Mladosti u šali poručuje da bi mu odgovarala pobeda u kupu.\nObavljen žreb, Partizanu težak posao!Obavljen žreb, Partizanu težak posao!Sve je spremno za žreb, ko će na koga?Sve je spremno za žreb, ko će na koga?Trener Mladosti objasnio zašto je izveo iz igre dvostrukog strelca protiv Zvezde\nDuel Mačve i Mladosti biće istorijski što se tiče kupa, jer će obe ekipe želeti da se domognu finala takmičanja. To znači i da će ova dva tipa u narednom periodu igrati bar četiri puta, što je bila prilika da se sekretar Lučanaca našali.\n"Desila se ta velika slučajnost da prekosutra igramo 30. kolo sa Mačvom, pa onda dve utakmice u kupu, pa onda i u plej-autu. U mesec-mesec i po dana igramo četiri puta. Eto, mi neka dobijemo u kupu, a oni u prvenstvu i mislim da bi to bilo najbolje", rekao je Miodrag Jovičić uz smeh.\nFunkcioner Mladosti priznao je da se nadao ovakvom ishodu žreba.\n"Iskreno, priželjkivali smo Mačvu jer je ipak malo lakši protivnik od Čukaričkog i Partizana. Imali smo sreću da prvu utakmicu igramo u Šapcu. Mislim da smo u blagoj prednosti i mislim da imamo šanse da Mladost konačno zaigra u finalu Kupa Srbije, što je želja svih u upravi, stručnom štabu i igrača", rekao je Jovičić.\nPredsednik Mačve Ivica Kralj kazao je da je njegovom klubu svejedno ko mu je bio protivnik na žrebu.\n"Sve te ekipe imaju prednost u odnosu na nas jer su iskusnije u igranju najkvalitetnijih takmičenja, ali mi imamo želju, i to ne može niko da nam oduzme, da napravimo još jedno iznenađenje u kupu", rekao je Kralj.\nMačva je u prošlom kolu izbacila Crvenu zvezdu. Da li je u duelima sa Mladošću prednost ili mana što prvu utakmicu igrate kod kuće?\n"Relativno je, to su ipak dve utakmice. U jednoj možete da iznenadite u drugoj može da bude kontra. S jedne strane prednost, sa druge mana. Lučani su u ovom trenutku sigurno za nijansu kvalitetniji od nas, ali borićemo se. Videćemo, sigurno se nećemo lako predati, ali da se ne ponavljam, probaćemo da napravimo još jedno iznenađenje", rekao je Kralj.\nNekadašnji golman reprezentacije Jugoslavije bio je raspoložen i nasmejan u razgovoru sa novinarima, koji su ga pitali da li je to zbog istorijske sezone Mačve, koja se prvo plasirala u Super ligu, a sada došla i do polufinala kupa.\n"Što se tiče raspoloženja, sa tim nisam nikada imao problema. Ulazak u Super ligu je istorijski što se tiče Mačve i Šapca, a ovaj prolazak u kupu takođe, ali nama je prioritet je opstanak u Super ligi. Probaćemo da se stabilizujemo i možda napravimo korak dalje u nekom narednom periodu", rekao je on.\nIvica Kralj je i legenda Partizana, sa strane deluje da bi bilo idealno da se sastanete u finalu.\n"To su lepe želje, ali imamo maksimalno poštovanje prema ekipi Lučana. Videćemo", rekao je Ivica Kralj.


Nikolić od Gašića i Dikovića traži kompletan izveštaj o padu helikoptera - Niške vesti\nNikolić od Gašića i Dikovića traži kompletan izveštaj o padu helikoptera\nAutor: Portal Niške vesti u Srbija 15. marta 2015.\nPredsednik Republike Srbije Tomislav Nikolić održao je sastanak sa ministrom odbrane Bratislavom Gašićem i načelnikom generalštaba Vojske Srbije Ljubišom Dikovićem, povodom pada helikoptera u petak 13. marta, kada je poginulo sedam osoba.\nPredsednik Nikolić je naglasio da ta tragedija potresa čitav region i da su njene razmere veće nego što bilo ko u ovom trenutku može da sagleda.\n– Jedno humano, veličanstveno delo pretvorilo se u tragediju koja je duboko potresla Srbiju, konstatovao je predsednik Nikolić.\nIstakavši da je cela nacija u potpunom šoku, predsednik Srbije je podvukao da se mora sačuvati pribranost i rasvetliti sve okolnosti koje su dovele do tragedije. On je zahtevao od ministra Gašića i načelnika Dikovića kompletan izveštaj u najbržem mogućem roku.\n– Jedino istina i iznošenje činjenica mogu razvejati svaki tračak sumnje i očuvati kredibilitet institucije od najvećeg poverenja među građanima Srbije – rekao je predsednik Nikolić. On je istakao važnost kontinuirane brige o porodicama poginulih, na prijateljski i neposredan način.\n– Što se tiče porodica, one će biti obezbeđene u skladu sa zakonom – rekao je Gašić. On je naglasio da je veoma važno otkloniti sve sumnje i zato će izveštaj Komisije o tome šta se desilo biti precizan i nedvosmislen. On je istakao važnost sloge u vojsci, koja je izložena čestim napadima i podvukao da će učiniti da se ostvari jedinstvo u toj instituciji.\nHelikopter Mi17 se u petak 22.30 časova srušio u blizini aerodroma „Nikola Tesla”, pri čemu je poginulo sedam osoba. U toj tragediji živote su izgubili piloti major Omer Mehić i kapetan Milovan Đukarić, mehaničari letači zastavnici Nebojša Drajić i Ivan Miladinović, lekar Dževad Ljajić, anestetičar Miroslav Veselinović i beba porodice Ademović iz Novog Pazara.\n– Posada helikoptera pošla je u spasavanje bebe koja se nalazila u sanitetskom vozilu, blokiranom zbog odrona na Ibarskoj magistrali kod Raške. Sleteli su u kasarni u Raškoj, gde se vozilo sa bebom u inkubatoru ipak probilo nakon što je delimično raskrčen put – navodi Služba za saradnju sa medijima predsednika Republike – U Mi-17, u pratnji lekara Ljajića i anestetičara Veselinovića, uneta je beba u inkubatoru, sa sve manjim zalihama kiseonika. Poleteli su prema Beogradu, gde je u Institutu za majku i dete trebalo zbrinuti dete. U međuvremenu, došlo je do pogoršanja vremenskih uslova. Letelica se srušila u blizini beogradskog civilnog aerodroma.\nTRAGEDIJA NA SREBRNOM JEZERU: Vlasnicima pedalina iz Niša određen pritvor do 30 dana\nRASPLAKAĆE VAS: Pogledajte video kojim su se piloti oprostili od svojih kolega!\nBratislav Gašić Helikopter Mi-17 Ljubiša Diković tragedija\t2015-03-15


Oglasili se iz Dodikovog kabineta: Komšić i Džaferović degradiraju instituciju Predsjedništva – Vijesti-X.com\n“Članovi Predsjedništva BiH Željko Komšić i Šefik Džaferović nastavljaju da svojim nezakonitim i antiustavnim ponašanjem, degradiraju ovu instituciji i od nje prave cirkus”, rečeno je u Kabinetu člana Predsjedništva BiH Milorada Dodika.\n– Komšić, kojem su usta puna BiH, a sve radi na srozavanju i sramoćenju njenih institucija, saziva vanrednu sjednicu na kojoj on i Džaferović donose neku odluku o odobravanju održavanje vježbe ‘EUFOR – Brzi odgovor 2021’. Oni na taj način samo ismijavaju i BiH i instituciju čiji su članovi, a koja bi trebalo da bude profesionalna i ozbiljna – istakli su iz Kabineta člana Predsjedništva BiH Milorada Dodika upitani da prokomentarišu današnju vanrednu sjednicu Predsjedništva BiH.\n– Ovakve vježbe se izvode niz godina i imajući u vidu da je tada povećano prisustvo pripadnika EUFOR-a na terenu, što bi moglo da izazove neku vrstu uznemirenja u javnosti, komanda redovno obavijesti sve institucije i javnost u BiH – pojasnili su iz Dodikovog Kabineta.\n– Stoga je sjednica Predsjedništva o ovoj temi potpuno nepotrebna, a posebno je donošenje bili kakve odluke aposlutno nebitno, čak i neozbiljno – naveli su iz Kabineta.\n– Dakle, Predsjedništvo o ovom pitanju ne može da donosi odluke jer se to od njega i ne traži. Sve odluke koje se tiču odbrane mogu biti donesene samo jednoglasno tako da su danas na taj način prekršili Ustav i Poslovnik – naglasili su iz Kabineta člana Predsjedništva BiH i poručili Komšiću i Džaferoviću da prestanu da zloupotrebljavaju instituciju kao što je Predsjedništvo za svoje sitne čaršijske podvale i obmanjivanje javnosti.


Na žrebu u ponedeljak Crvena zvezda izvukla je pobednika duela Kopenhagen - TNS kao potencijalnog rivala za treće kolo kvalifikacija. Zvezda je u takvom raspletu prošla dosta bolje nego kada bi dobila prošlogodišnjeg polufinalistu Lige šampiona - Ajaks, ali dosta nepovoljnije u odnosu na treće kolo kvalifikacija sezone 2018/19 - Trnavu.\nDaleko od toga da će crveno-bele čekati lak posao u poslednjoj prepreci pred plej-of, ukoliko eliminišu Helsinki prethodno.\nInteresantan sastav ima Kopenhagen. Osnovani su krajem prošlog veka, a pravu ekspanziju doživeli početkom 21. Na leto 2006. godine prvi put u istoriji plasirali su se u Ligu šampiona kada su se u grupi nadmetali sa Barselonom, Rubinom i Panatinaikosom. Došli su čak do osmine finala gde su izgubili od Čelsija. Još u dva navrata nakon toga nadmetali su se u elitnom evropskom takmičenju u oba puta učešće završavali u grupi.\n"Lavovi" su najveća uzdanica danskog fudbala i klub sa najviše igrača u nacionalnom timu te države. Desni bek Ankersen, mladi Viktor Nelson i krilni napadač Robert Skov bili su jedini stranci iz domaćeg šampionata u poslednjem okupljanu reprezentacije Danske, sva trojica iz Kopenhagena. Tu su još i polaznici Ajaksove, jedne od najboljih na svetu, škole fudbala Nikolaj Bojlesen i Viktor Fišer, kao i Andreas Bjeland koji takođe često nastupa u reprezentativnom dresu.\nDame Ndoje Kopenhgen\nMeđutim, jednog od njih crveno-beli se neće "plašiti". Sjajni Bojlesen zbog povrede na teren neće pre aprila tako da neće ni biti u konkurenciji za dvomeč sa Crvenom zvezdom.\nNajveća snaga Kopenhagena trenutno je Robert Skov. Mladi krilni napadač iza sebe ima fenomenalnu sezonu, a ispred interesovanje velikana čak i iz Engleske. Na 48 utakmica prošle sezone imao je 32 pogodaka i deset asistencija, a interesovanje za njega pokazali su Totenhem, Vest Hem i Vulverhempton zbog čega možda u klubu neće ni dočekati utakmice sa prvakom Srbije.\nDanski prvak je već prodao dvojicu bitnih igrača, obojicu u Italiju. Talentovani Slovak Vavro otišao je u Lacio za 10.500.000 evra, dok je Bolonja kupila prvog golmana ekipe Joronena za 5 miliona evra.\nKako obično biva i protiv Crvene zvezde bi trebalo da Stale Solbaken na teren pošalje igrače u formaciji 4-4-2. Na centralnom delu terena glavnu reč ima standardni Zeka, iza njega, na štoperskim pozicijama gotovo sigurno igraće tandem Pogrančić - Bjeland. Ono na šta će Zvezda definitivno morati da najviše obrati pažnju jesu krila. Sa jedne strane preti ubitačni Skov, a sa drugog Viktor Fišer koji može da "eksplodira" i odigra bolje čak i od kolege na drugoj strani terena.\nA kada je napad u pitanju, sve je u znaku legende kluba iz Senegala. Dame Ndoje je glavni igrač u špicu "lavova", posle višegodišnjeg tumaranja po velikim ligama i klubovima, Solbaken ga je vratio u Kopengahen gde je ponovo odigrao odlično i na 46 utakmica u prošloj sezoni postigao 24 pogodaka. Najčešće igra u tandemu sa mladim Jonasom Vindom koji će sigurno biti nova velika prodaja, posle Skova.\nU protekle dve sezone Kopenhagen je igrao u grupnoj fazi evropskog takmičenja, Lige Evrope. Prošle je takmičenje završeno u grupnoj fazi, na poslednjem mestu iza Bordoa, Slavije Prag i Zenita, dok je u 2017/18 ispao u prvoj rundi nokaut faze Lige Evrope gde je eliminisan od Atletiko Madrida. Poslednji put u Ligi šampiona je danski tim igrao sezone 2013/14, kada je bio smešten u "grupi smrti" sa Real Madridom, Juventusom i Galatasarajem i završio na poslednjoj poziciji.\nUkoliko srpski prvak porazi Helsinki u drugoj rundi kvalifikacija, a Kopenhagen TNS, mečevi Crvene zvezde i "lavova" igraće se 6. ili 7. avgusta, dok je revanš zakazan za 13. avgust.\nKriza globalno ukida 400 miliona radnih mesta


Škola stranih jezika Bečej, kursevi jezika u Bečeju\nŠkola stranih jezika Bečej\nŠkola stranih jezika, Bečej - Audio verzija\nNa desnoj obali reke Tise, smešten je mirni, vojvođanski grad Bečej, a koji teritorijalno pripada Južnobačkom okrugu. Njega naseljava blizu 40 000 stanovnika, a od čega njih oko 24 000 živi u samom gradu.\nKao i u mnogim drugim gradovima širom naše zemlje, tako i u Bečeju Akademija Oxford ima svoju školu stranih jezika, a koja svim zainteresovanim stanovnicima ovog grada nudi veliki broj kurseva i obuka i to kako onih standardnih, tako i specijalizovanih. A pod tim prvenstveno mislimo na sve one koji su namenjeni osobama zaposlenim u oblasti administracije, menadžmenta ili medicine, odnosno prava, turizma, ali i u brojnim drugim oblastima, te svakako u ponudi imamo i poslovne i konverzacijske kurseve, kao i ostale vrste posebnih obuka. Iz tog razloga i ne sumnjamo da će svako ko je zainteresovan, a ko živi u ovom gradu ili u njegovoj okolini u našoj školi pronaći upravo onu vrstu kursa koju želi da pohađa.\nSlobodno možemo reći da škola stranih jezika Bečej može da se pohvali izuzetno bogatim nastavnim programom, uzevši u obzir da osim onih jezika koji se vrlo često uče, a u koje pored ostalih spadaju francuski, engleski i nemački, te španski, italijanski i ruski jezik, organizuje u toku cele godine i nastavu za mnoge druge jezike koji se govore širom sveta. Sem portugalskog, albanskog, bugarskog i grčkog, u ponudi je takođe i učenje češkog, poljskog, slovačkog i hrvatskog, ali i slovenačkog jezika, a zatim i mađarskog, turskog i arapskog, te japanskog i korejskog. A to, ni u kom slučaju nisu svi jezici koje imamo u ponudi, budući da kod nas postoje i kursevi i obuke za učenje znakovnog jezika, a zatim i ukrajinskog i romskog, kao i bosanskog i svih skandinavskih jezika (švedski, finski, danski i norveški), ali i još mnogo drugih jezika koji sada nisu navedeni.\nPodrazumeva se da škola stranih jezika u Bečeju u potpunosti poštuje pravila koja navodi, svetski priznat okvir za jezike, koji je poznat kao CEFR (The Common European Framework of Reference for languages), a što znači da se nastava odvija prema jasno definisanim nivoima. Kursevi počinju na nivoima A grupe, to jest A1 i A2, a posle toga slede niži i viši srednji nivo znanja, što odgovara nivoima B1 i B2. Prema pomenutom okviru, završni nivoi su niži, to jest viši napredni, odnosno C1 i C2 nivoi, tako da svako ko želi da nauči neki strani jezik mora prilikom upisivanja da uradi specifičan test provere znanja, a kako bi stručno osoblje ove škole moglo da definiše koji nivo bi taj kandidat trebalo da pohađa. Sasvim logično, neko ko nije imao prilike pre toga da uči konkretan strani jezik, svakako neće raditi ovaj test, jer će on nastavu da pohađa od početnog, to jest A1 nivoa.\nNapominjemo i to da škola stranih jezika Bečej u svojoj ponudi ima i specijalizovani kurs srpskog jezika, a koji je namenjen stranim državljanima i u okviru koga će oni vrlo lako da savladaju znanja našeg jezika.\nVrhunski predavači koji su zaposleni u ovoj školi će sve polaznike voditi kroz nastavu, bez obzira da li oni odaberu da pohađaju individualnu, odnosno poluindividualnu ili će se odlučiti za rad u grupama, to jest za pohađanje obuke preko interneta. Svaki polaznik koji bude odabrao konkretnu vrstu nastave, osim ako se odluči za rad u grupama, će se sa predavačem dogovoriti najpre o datumu kada će ta obuka početi, a posle toga će i da zajedno utvrde tačne termine, kao i dinamiku prema kojoj će se nastava odvijati. Naglašavamo da online obuka i kurs nekog jezika podrazumevaju isti princip, kao i individualna nastava, ali svaki polaznik koji bude odabrao pohađanje ovog tipa kursa će morati da obezbedi ne samo računar, nego i stabilnu internet vezu, jer je to primaran uslov da se ova vrsta kursa odvija bez ikakvih poteškoća. U okviru grupne obuke, polaznici treba da prihvate dinamiku i termine određene od strane organizatora, a može biti prisutno najmanje četvoro i najviše osmoro u jednoj grupi. Ipak, neophodno je da polaznici koji odaberu ovu vrstu obuke znaju da ona ne može da počne odmah pošto se oni prijave, kao što je slučaj kod ostalih tipova nastave, jer se zahteva prijavljivanje najmanje četiri polaznika, kako bi grupa mogla da se formira i ova vrsta kursa počne.\nŠkola stranih jezika Bečej, a koja funkcioniše u okviru Akademije Oxford, koja je ovlašćena za organizovanje ispita čijim polaganjem zainteresovani kandidati stiču priliku da postanu vlasnici nekog od svetski priznatih sertifikata, isto tako nudi svim zainteresovanim osobama koje žive u ovom gradu i njegovoj okolini, da pohađaju i pripremnu nastavu za njihovo polaganje. Ali, isto tako organizuje i polaganje ispita za sticanje, recimo Cambridge sertifikata o nivou znanja engleskog jezika, a zatim i da se kvalifikuje za Austrijske jezičke diplome i stekne zvaničan dokaz o konkretnom niovu poznavanja nemačkog jezika. Uz to, kandidati kod nas mogu i da se kvalifikuju za DELF sertifikate i da polažu Swedex ispite, na kojima će pokazati nivo znanja švedskog jezika koji poseduju.\nNeophodno je isto tako da naglasimo i to da škola stranih jezika u Bečeju svim polaznicima, po završetku odabrane obuke, dodeljuje i validan sertifikat o nivou znanja konkretnog jezika, a koji oni imaju mogućnost da upišu u svoju radni dosije, ali samo u slučaju da zadovoljavaju zahteve koje navodi važeći zakon.\nNe samo da su kursevi koji se organizuju u našoj školi namenjeni polaznicima srednjeg životnog doba, već isto tako u našem nastavnom programu postoje i oni koji su specijalno namenjeni deci i to kako školskog, isto tako i predškolskog uzrasta, ali organizujemo i nastavu koja je posebno namenjena najmlađim polaznicima, koji će imati priliku da savladaju određeni jezik kroz nastavu koja je prilagođena u potpunosti njihovom uzrastu.\nSve obuke se u potpunosti prilagođavaju svetskom standardu u učenju jezika, tako da svaki polaznik može biti potpuno uveren da će kod nas ne samo imati priliku da prisustvuje nastavi vrhunskog kvaliteta, već imamo razloga da verujemo i da će biti prijatno iznenađen cenama, a koje su u najmanju ruku među pristupačnijim.\nZa sve dodatne informacije, škola stranih jezika Bečej stoji na raspolaganju svim zainteresovanim polaznicima!\nKurs engleskog jezika Bečej\nKurs nemačkog jezika Bečej\nKurs italijanskog jezika Bečej\nKurs španskog jezika Bečej\nKurs francuskog jezika Bečej\nKurs norveškog jezika Bečej\nKurs švedskog jezika Bečej\nKurs ruskog jezika Bečej\nKurs grčkog jezika Bečej\nKurs turskog jezika Bečej\nKurs japanskog jezika Bečej\nKurs kineskog jezika Bečej\nKurs arapskog jezika Bečej\nKurs albanskog jezika Bečej\nKurs bugarskog jezika Bečej\nKurs bosanskog jezika Bečej\nKurs češkog jezika Bečej\nKurs danskog jezika Bečej\nKurs estonskog jezika Bečej\nKurs hebrejskog jezika Bečej\nKurs holandskog jezika Bečej\nKurs hrvatskog jezika Bečej\nKurs korejskog jezika Bečej\nKurs mađarskog jezika Bečej\nKurs makedonskog jezika Bečej\nKurs poljskog jezika Bečej\nKurs portugalskog jezika Bečej\nKurs rumunskog jezika Bečej\nKurs slovačkog jezika Bečej\nKurs slovenačkog jezika Bečej\nKurs srpskog jezika za strance Bečej\nKurs ukrajinskog jezika Bečej\nKurs finskog jezika Bečej\nKurs latinskog jezika Bečej\nKurs znakovnog jezika Bečej


SZO: Kovid ozbiljno preti u 53 zemlje sveta – Krstarica\nSZO: Kovid ozbiljno preti u 53 zemlje sveta\nTanjug 23. novembra 2021. 14:01\nŽENEVA – Kancelarija Svetske zdravstvene organizacije saopštila je danas da projekcije pokazuju da bi 53 zemlje sveta mogle da se suoče sa još 700.000 preminulih od kovida do proleća.\nSZO za Evropu, čije je sedište u danskom Kopenhagenu, takođe je navela očigledan pad u zaštiti od infekcije i blagim oblicima bolesti kod vakcinisanih, i dodala je da bi buster doza trebalo da bude prioritet za zdravstveno najosetljiviji deo stanovništva, uključujući i osobe sa oslabljenim imunološkim sistemom, kao i kod ljudi starijih od 60 godina i zdravstvenih radnika, preneo je AP.\nIpak, iz sedišta SZO u Ženevi su nekoliko puta zamolili sve države na moratorijum na buster doze do kraja godine, tako da vakcine budu dostupne za zemlje u razvoju, jer ne mogu da se takmiče sa bogatima.\n„Danas, situacija sa kovidom u Evropi i Centralnoj Aziji je vrlo ozbiljna. Preti nam opasna zima, ali ne treba da budemo bez nade, jer svi mi, vlade, zdravstvene vlasti, pojedinci, možemo da preuzmemo odlučne akcije da stabilizujemo pandemiju“, navela je SZO Evropa.\nPeru: Najmanje 10 stradalih u padu minibusa u provaliju\nOdržan sastanak lidera BiH sa zvaničnicima EU i SAD


Održan Podeli svoje znanje webinar - Upravljanje projektima i finansiranje ⋆ Evropski pokret u Srbiji\nHome/Vesti/Održan Podeli svoje znanje webinar – Upravljanje projektima i finansiranje\nU subotu 25. jula organizovan je webinar na temu Upravljanje projektima i finansiranje. Učesnice mentorskog programa imale su priliku da se zahvaljujući Danijeli Matijević, HR ekspertkinji i Agile kouču u kompaniji Agile Humans, upoznaju sa principima agilnog upravljanja projektima.\nKompanija Agile Humans postoji u Velikoj Britaniji i Srbiji. Sertifikujuće je telo i lider u regionu u oblasti edukacija iz Agilnih metodologija. Agile Humans je i registrovan trademark. Kompanija je sertifikovala 626 polaznika, a poverenje joj je poklonilo preko 160 kompanija iz preko 10 zemalja. Treneri Agile Humans održali su na desetine in-house treninga kod klijenata iz raznih industrija, i vodili preko 30 kompanija kroz proces agilne transformacije. Kompanija sarađuje i sa trenerima svih međunarodno priznatih sertifikacionih kuća. Pionir je u organizaciji treninga iz skaliranih metodologija i Agilnog HRa. Kompanija organizuje i godišnju konferenciju Agile Humans Day®.\nZahvaljujući Danijeli Matijević, polaznicama programa približeni su principi agilnog planiranja. Zahtevi tržišta se menjaju, a s njima i načini upravljanja projektima, među kojima se agilni ističe jer se zasniva na konstantnim proverama, feedbacku i prilagođavanju. Tokom interaktivnog dela, polaznice su isprobale alate agilnog planiranja, kreirale kanban board, i diskutovale o svojim projektima. Druga sesija se ticala veština komunikacije i liderstva, i zajedno smo utvrdile u čemu se krije uspešnost ljudi na ovim pozicijama. Dotakle smo se i teme prisutnosti žena na liderskim pozicijama i zaključile kako se hijerarhija “briše” u zajedničkom radu.\nU drugom delu webinara Mario Milaković, crowdfunding ekspert i osnivač socijalnog preduzeća Super Bake, vodio je radionicu o crowdfunding platformama i finansiranju.\nSocijalno preduzeće Super Bake – radionica za izradu pravih, domaćih i autentičnih kolača koje spremaju bake, odnosno penzionerke. Super Bake predstavlja projekat socijalnog preduzetništva, odnosno poslastičanice, koja upošljava penzionerke (bake) gde one spremaju domaće kolače po tajnoj (bakinoj) recepturi i na taj način ostvaruju dodatne prihode na skromne penzije.\nTreća sesija bila je posvećena upoznavanju sa mogućnostima za alternativno finansiranje projekata putem crowdfundinga. Mario Milaković je baš putem ovih platformi uspešno pokrenuo socijalno preduzeće Super Bake, i iz iskustva podelio savete za efikasnu kampanju. Iako ovaj način finansiranja u našoj zemlji tek treba da ostvari svoj pun potencijal, njegove prednosti su brojne ne samo za finansiranje, već i za animiranje zajednice ili povećanje vidljivosti neke ideje.\nBy premins| 2020-07-28T14:09:25+00:00\tJuly 28th, 2020|Categories: Vesti|Tags: Mentorstvo, Osnaživanje žena, Podeli svoje znanje, Socijalno preduzetništvo|Comments Off on Održan Podeli svoje znanje webinar – Upravljanje projektima i finansiranje


ŠERANIĆ: INTERESI PACIJENATA MORAJU BITI NA PRVOM MJESTU | SRNA\nBANjALUKA, 21. JANUARA /SRNA/ - Ministar zdravlja i socijalne zaštite Republike Srpske Alen Šeranić rekao je Srni da zaštita i interesi pacijenata moraju da budu prioritet u radu zaposlenih u zdravstvenom sistemu.\n"Pacijentima u zdravstvenim ustanovama garantovano je pravo na ostvarivanje zdravstvene zaštite, uz poštovanje najvišeg mogućeg standarda ljudskih prava i vrijednosti. Oni imaju pravo na fizički i psihički integritet i bezbjednost ličnosti", istakao je Šeranić.\nPrema njegovim riječima, zdravstveni radnici dužni su da se pridržavaju etičkih i profesionalnih standarda, uz preuzimanje pune odgovornosti za svoj rad.\n"Dužnost svih zdravstvenih radnika je da rade u najboljem interesu pacijenata i očuvanju njihovog zdravlja. Ne postoji opravdanje za bilo kakve vrste neprijatnosti prema pacijentima", naglasio je Šeranić.\nŠeranić je naglasio da resorno ministarstvo očekuje od zdravstvenih ustanova i nadležnih institucija da na bilo kakvu naznaku nepravilnosti ili zloupotreba u radu zdravstvenih radnika ili saradnika odmah reaguju, preduzmu zakonom propisane mjere, te da svi u zdravstvenom sistemu preuzmu visok stepen odgovornosti.\n"Većina zdravstvenih radnika u Republici Srpskoj predano, odgovorno i profesionalno obavlja svoj posao i njihov rad, zbog pojedinačnog negativnog incidenta, ne smije biti obezvrijeđen niti smije biti narušeno povjerenje pacijenata u zdravstveni sistem", naglasio je Šeranić, komentarišući hapšenje načelnika Klinike za anesteziju i intenzivno liječenje Univerzitetskog kliničkog centra Republike Srpske Darka Golića.\nGolić je uhapšen zbog sumnje da je u zdravstvenoj ustanovi u kojoj je zaposlen obljubio hospitalizovano tridesetšestogodišnje nemoćno lice.


Hadžić: Predlozi izmena zakona o BIA i VS jačaju poziciju ministara - Biznis i Finansije\nHome\tVestiPolitika i društvo\tHadžić: Predlozi izmena zakona o BIA i VS jačaju poziciju ministara\nHadžić: Predlozi izmena zakona o BIA i VS jačaju poziciju ministara\nby bifadmin 3. januara 2018.\nPredsednik Upravnog odbora Beogradskog centara za bezbednosnu politiku (BCBP) Miroslav Hadžić izjavio je danas da predlozi izmena i dopuna zakona o Vojsci Srbije i Bezbednosno-informativnoj agenciji (BIA) o kojima bi parlament trebalo uskoro da raspravlja, imaju za cilj jačanje moći resornih ministara i sužavanje prostora za njihovu demokratsku kontrolu.\n“Kada pogledate ta rešenja, ona idu na to da uvećaju ovlašćenja ministara policije i odbrane i direktora BIA, da povećaju njihova diskreciona ovlašćenja i time se stvara pretpostavka za mešanje ministra u operativno poslove vojske, policije i službe bezbednosti”, rekao je Hadžić u intervjuu agenciji Beta.\nOn je kazao da Predlog izmena zakona o BIA, daje neopravdano ogromnu moć direktoru, koji dobija diskreciona prava da odredjuje plate, ali i ko će biti primljen i otpušten s posla.\nPoseban problem, prema njegovim rečima, jeste to što su ti zakoni stigli u parlament po hitnom postupku, bez ozbiljne i argumentovane javne rasprave.\nIzmene i dopune Zakona o Vojsci Srbije ušle su u skupštinsku proceduru u decembru, a izmene i dopune Zakon o BIA još u jesen 2017. godine.\n“Nisu se mnogo trudili da pruže valjana obrazloženja. Kada je predlog izmena zakona o BIA stigao navedeno je da ako ne bude usvojen po hitnoj proceduri, BIA neće moći da obavlja svoj posao, propade država, a nekoliko meseci je već prošlo, a predlog zakona je i dalje u skupštini”, ukazao je Hadžić.\nOn je istakao da istovremeno sa jačanjem moći ministara teče postupak u kome vladajuća partija i predsednik uspostavljaju direktnu kontrolu nad aparatima državne sile.\nHadžić je podsetio da je predsednik države Aleksandar Vučić bio i šef Biroa za koordinaciju službi bezbednosti, “iako ta funkcija šefa ne postoji, ali su ga drugi ili se on sam tako titulisao”.\n“Vidno je da Vučić na čelne položaje u sistemu bezbednosti postavlja sebi najbliže, zove ih prijateljima, što otvara prostor za dodatnu politizaciju državnog aparata, za pritisak na njihove zaposlene da ih se natera da se ponašaju po partijskom modelu i da podržavaju politiku vladajuće partije”, rekao je Hadžić.\nOn je ukazao da to nije samo stav BCBP-a, već da su na probleme i moguće zloupotrebe ukazali protesti sindikata policije i vojske.\nPrema njegovim rečima, svime ovim se pothranjuje tendencija za gomilanjem opasne moći na jednom mestu, odnosno njeno slivanje u ruke pojedinca i malobrojne grupe političara, a “pravo na upotrebu sile jeste opasna moć”, sužava prostor za demokratsku civilnu kontrolu.\n“Gubi se javni nadzor, a na delu je izvodjenje autoritarizma do njegovih opasnih granica”, ocenio je Hadžić.\nOn je objasnio da je problem u demokratskoj kontroli, odnosno to što u Srbiji postoji “fasadni sistem”, što u teoriji znači da se moć nalazi izvan sistema.\n“Ustav je predvideo medjusobnu kontrolu grana vlasti, medjutim moć ne stanuje u tim institucijama, nego je moć oko vodje, i to nije samo danas slučaj. Moć je izvan sistema i svi organi vlasti služe da legitimizuju i legalizuju odluke donete izvan tog sistema”, kazao je Hadžić.\nU prilog toj oceni, naveo je da je dovoljno pogledati kako funkcionišu skupštinski odbori za kontrolu službi bezbednosti i odbranu i unutrašnje poslove.\n“Tu se nameće partijska volja, nema ozbiljne rasprave, ozbiljnih analiza, gde god je bilo moguće sužava se prostor za demokratsku i civilnu kontrolu i javni nadzor, istakao je Hadžić.\nOn je podsetio da je sprečena ozbiljna rasprava o budžetu u Narodnoj skupštini i da javnost nije dovoljno informisana iz kojih izvora i za koje svrhe je uvećan budžet za sektor bezbednosti.\nUkupni rashodi budžeta za 2018. godinu su uvećani za 57 milijardi, što znači da od tog uvećanja 39 odsto odlazi na povećanja za institucije sektora bezbednosti.\nBudžet BIA uvećan je za 680 miliona, Ministarstva unutrašnjih poslova za devet i Ministarstva odbrane za skoro 12 milijardi dinara.\nPrema njegovim rečima, povećanje budžeta je “složena igra”, jer se time šalje slika gradjanima da se brine o bezbednosti “nabavkom novog i polovnog naoružanja”, ali se “upumpavanjem novca” utiče i na raspoloženje unutar vojske i policije.\n“Davanje 10.000 dinara pripadnicima vojske, policije i bezbednosnih službi je oblik socijalne korupcije, jer na taj način hoće da se kupi poslušnost ili primiri nezadovoljstvo unutar tih organizacija”, ocenio je Hadžić u intervjuu.\nRazvoj umetničkog tržišta u Srbiji: Povuci, potegni\nZa prodavnice Mercatora u RS zainteresovani investitori iz Srbije\nGugl počeo da objavljuje podatake o lokacijama i...\nOčekuju se novi otkazi i u aprilu\nGrađani Srbije u najmanjoj meri zabrinuti za gubitak...\nTrka ko će proizvesti bolji test za virus...


Piše: Siniša Mali\nAko se vratimo u vreme pre izbijanja svetske ekonomske i finansijske krize 2008. godine, videćemo nagomilane makroekonomske neravnoteže, za koje se, između ostalog, vezuje ogromno smanjenje broja zaposlenih usled ekonomskih reformi, koje, nažalost, nisu dovele do jačanja privatnog sektora i povećanja broja zaposlenih u njemu. Istovremeno, naš deficit u spoljnotrgovinskoj razmeni je dinamično rastao, a nepovoljna struktura kapitalnih priliva direktno se odrazila na nedovoljne kapacitete izvoznog i industrijskog sektora.\nPROSEČNA PLATA U SRBIJI DO KRAJA GODINE ĆE IZNOSITI 618 EVRA Mali: Danas smo prvi u regionu po visini prosečneplate\nTo je najbolja slika Srbije koju su nam ostavili te 2012. godine. Bila je to Srbija na ivici bankrota, pred finansijskom provalijom i ekonomskim kolapsom. Srbija je te 2012. godine imala pad privrede od minus 0,7%, BDP u apsolutnom iznosu je bio 33 milijarde evra, a danas je 51,3 milijarde, strane direktne investicije činile su 2,2% BDP-a (neto), dok su, na primer, u 2019. godini imale učešće od 7,7,% u BDP-u. Inflacija je iznosila oko 11%, a sada je održavamo na prosečnom nivou od oko 2,5 odsto. Fabrike su zatvarane, a ljudi bez nade u bolje sutra. Prosečna neto zarada je u 2012. godini iznosila 366 evra, a minimalna neto zarada 172 evra.\nOd Srbije smo napravili finansijski stabilnu zemlju, što nam je pokazala i pandemija korona virusa, koja je imala ogroman uticaj na sve svetske ekonomije. Ubrzani rast Srbije i njen napredak po svim ekonomskim parametrima u pretpandemijskom periodu, omogućili su nam da novu svetsku krizu dočekamo spremno i da država bude tu za svoju privredu i građane, onda kada im je najpotrebnija.\nVažan je i podatak da je naš kumulativni rast od 2017. godine, kada je završena fiskalna konsolidacija, do ove godine, iznosio 17,2%. U istom periodu, Hrvatska je imala kumulativni rast od 5,4%, Severna Makedonija 6,4%, Crna Gora 8,4%, Bosna i Hercegovina 9% i Albanija 11,4%.\n"Povećanja penzija, plata i minimalne zarade nas očekuju i u 2022. godini"\nMeđutim, pokazali smo da kada se radi i gradi, kada se bori za svoju zemlju i ne odustaje, nema neostvarivih snova. Sada ubrzano nastavljamo sa sprovođenjem plana "Srbija 2025", koji je inicirao predsednik Republike Srbije Aleksandar Vučić, a čijom realizacijom ćemo dalje podstaći privredni rast i građanima kroz očekivane prosečne plate od 900 evra i prosečne penzije od 440 evra, do kraja 2025. godine, omogućiti još bolji i kvaliteniji život.


KNEŽEVIĆ: Abazović bi prihvatio smjenu Krivokapića, rješenje krize zavisi od Bečića - Volim Podgoricu\nPočetna/NOVOSTI/KNEŽEVIĆ: Abazović bi prihvatio smjenu Krivokapića, rješenje krize zavisi od Bečića\nPredsjednik Demokratske narodne partije Milan Knežević, kaže da rješenje političke krize u Crnoj Gori zavisi od Demokrata odnosno Alekse Bečića, tako što bi prihvatio ideju da skupštinska većina promijeni predsjednika Vlade.\n“Stekao sam utisak da je predsjednik GP URA Dritan Abazović spreman na taj potez i u nekoliko navrata je signalizirao da je to moguće. Kada bi predsjednik Skupštine Aleksa Bečić pristao na promjenu premijera, politička kriza bi bila riješena istog dana. I dalje bi imali skupštinsku većinu od 41 poslanika koji bi podržavali tu Vladu”, rekao je Knežević gostujući na Pink televiziji.\nOn je ponovio da će DF bojkotovati parlament, te da Zdravko Krivokapić za njih više nije premijer.\n“Krivokapić je tražio smjenu ministra pravde Vladimira Leposavića, jer je ovaj za događanja u Srebrenici rekao da su zločin a ne genocid. To je pokrenulo priču i ideju o Rezoluciji o Srebrenici. Mislim da će slične rezolucije uskoro biti u svim regionalnim parlamentima, kako bi bio pokrenut proces ukidanja Republike Srpske”, rekao je Knežević.\nISAK O FINALU "ZVEZDA GRANDA": Ovo je već moja pobjeda (VIDEO)


Deca nisu dovoljno aktivna zimi, kažu istraživači sa Kembridža | Adria Daily\nDeci treba pružiti više mogućnosti da budu aktivnija tokom zime, naročito preko vikenda, kažu istraživači sa Univerziteta Kembridž. Njihov savet predstavlja odgovor na rezultate koji govore da su deca manje aktivna i da provode više vremena sedeći tokom jeseni i zime u poređenju sa drugim delovima godine.\nPreporuke za javno zdravlje kažu da deca treba da imaju najmanje jedan sat dnevno umerene do intenzivne fizičke aktivnosti, što može da podrazumeva brzu šetnju ili trčanje, aktivno učešće u sportu i vežbanju. Isto tako, deca treba da smanje duže periode sedenja na minimum.\nDa bi ispitali sezonske varijacije u ponašanju dece, istraživači sa Epidemiološkog odseka Saveta za medicinska istraživanja (MRC) i Centra za ishranu i istraživanje aktivnosti (CEDAR) na Univerzitetu Kembridž su koristili podatke iz britanske Milenijumske kohortne studije, koja je merila stepen aktivnosti uz pomoć brzinometra kod više od 700 sedmogodišnjaka tokom kalendarske godine. Na osnovu tih podataka, takođe su definisali odnos između stepena aktivnosti i promenljivih kao što su pol, telesna težina i materijalno stanje. Rezultati njihove studije su objavljeni u časopisu Medicine & Science in Exercise & Sport.\nIstraživači su ustanovili da je fizička aktivnost manja u jesen i zimu u poređenju sa prolećem; prosečan nivo aktivnosti bio je najveći u aprilu i iznosio 65,3 minuta na dan, dok je najmanji zabeležen u februaru – 47,8 minuta dnevno. Fizička aktivnost je bila na najnižem nivou tokom vikenda u zimskom periodu. Deca su bila najaktivnija na početku leta, posebno vikendom.\nPodaci govore da se nivo aktivnosti dečaka više menjao tokom godine nego kod devojčica, ali da je sve vreme bio veći od nivoa aktivnosti devojčica. Dečaci su u proseku dostigli preporučenu minimalnu aktivnost čak i tokom zime, dok su devojčice ostvarivale preporučeni nivo samo tokom leta.\n,,Fizička aktivnost je važna za zdravlje i razvoj dece, ali mnoga od njih ne vežbaju dovoljno’’, kaže glavni autor studije dr Endrju Etkin (Andrew Atkin), sa Epidemiološkog odseka Saveta za medicinska istraživanja (MRC) i Centra za ishranu i istraživanje aktivnosti (CEDAR). ,,Tokom proleća i leta, kada je vreme lepše a dani duži, ona se igraju napolju i aktivnija su, ali tokom mračnijih, hladnijih meseci, mnogo manje su aktivna.’’\nPo rečima ovog tima, rezultati daju dodatnu podršku inicijativama koje za cilj imaju podsticanje fizičke aktivnosti među decom tokom zime, posebno u vreme vikenda. Struktura školskog dana, uključujući potrebu da se putuje do i od škole, u izvesnoj meri štiti decu of neaktivnosti tokom školske nedelje.\n,,Deci treba pružiti više mogućnosti da budu aktivna, naročito tokom zimskih meseci i kada je vreme loše’’, dodaje dr Ester van Sluijs, jedna od autorki studije takođe iz CEDAR-a. ,,To može biti veći pristup zatvorenim prostorima gde deca mogu da budu aktivna ili promena politike škola u vezi sa korišćenjem zatvorenog i otvorenog prostora kada je vreme loše.’’\nTagsdeca zdravlje zima


M. K. 15. marta 2017. 11:55\nVodeći elektronski mediji u BiH danas na naslovnim stranama donose vest o dolasku srpskog premijera Aleksandra Vučića u Sarajevo, gde će sutra učestvovati na sastanku premijera država Zapadnog Balkana.\nIstiče se da Vučić dolazi dan pre početka skupa premijera država Zapadnog Balkana, na kojem će, pored srpskog, biti i premijeri Makedonije, Crne Gore, Albanije i Kosova*\nDolazak na samit je potvrdio i evropski komesar za proširenje i susedstvo Johanes Han.\nMediji podsećaju da je srpski premijer ranije izjavio da veruje da će u Sarajevu ponovo otvoriti teme koje su od zajedničkog interesa za sve, a to su autoputevi, putevi, mostovi, pruge i carinska unija.\nPortal Avaza napominje da se dolazak aviona srpskog premijera u Sarajevo očekuje u 17,25, da je za prvi dan Vučićeve posete sastavljen okvirni plan, ali da nijedan termin nije „zakovan“.\nPozivajući se na svoje izvore Avaz piše da će se premijer Vučić nakon sletanja uputiti u jedan sarajevski hotel, a nakon toga će biti upriličena večera, čiji je domaćin predsedavajući Saveta ministara BiH Denis Zvizdić.\nNavodi se i da je Vučić delegaciji i novinarima koji ga prate, obećao i sarajevske ćevape.\nU 14 sati planirana je preš-konferencija na kojoj će se obratiti Zvizdić, komesar za evropsku politiku susedstva i pregovore o proširenju Johannes Han, te ministar spoljnih poslova Italije Angelino Alfano, kao domaćin narednog sastanka Berlinskog procesa, koji je planiran za juli ove godine u Trstu.\nPitanje bezbednosti srpskog premijera vise nije udarna tema, nakon što su juče i Zvizdić i ministar unutrašnjih poslova BiH poručili da Vučića dočekuju kao prijatelja.


Sociološki faktori koji utiču na ponašanje potrošača | studenti.rs\nPočetna Skripte Ekonomija Sociološki faktori koji utiču na ponašanje potrošača\nSociološki faktori koji utiču na ponašanje potrošača\nSavremeni potrošač zahteva poštovanje – svoje kulture, religije, porodice, statusa i uloge u društvu,\nsvojih godina, finansija, svoje ličnosti, svoga radnog i slobodnog vremena.\nPoštujući potrošača preduzeće stiče njegovo poverenje, koje pretvoreno u lojalnost postaje važan faktor uspešnosti preduzeća.\nPonašanje potrošača je jedna od centralnih kategorija u upravljanju marketingom. Precizno, pravovremeno i kontinuirano praćenje procesa kupovine, identifikovanje faktora u tom procesu i razlikovanju između posebnih vrsta odluka u kupovini su od esencijalnog značaja za uspeh svakog preduzeća.\nZadovoljene potrebe i želje potrošača, reflektovane u ostvarenom profitu i uvećanoj vrednosti za\nvlasnike preduzeća, predstavlja osnovni cilj preduzeća koje je usvojilo marketing kao poslovnu\nU današnje vreme potrošač je izložen različitim heterogenim faktorima predstavljenim ne samo egzogenom promenljivom dinamikom i tržištem koja se brzo razvijaju, trgovci moraju znati sve što mogu o potrošačima – šta žele, šta misle, kako rade i kako provode slobodno vreme. Moraju da razumeju lične i grupne uticaje koji utiču na odluke potrošača i kako se te odluke donose.\nKroz primenu sociologije, psihologije i demografije, trgovci mogu početi da razumeju zašto potrošači formiraju stavove i donose odluke o kupovini. Studije ponašanja potrošača informišu prodavce, oglašivače i javne agencije kako na izbor proizvoda i usluga utiču ličnost, percepcija, vrednosti i uverenja.\n2.UTICAJ FAKTORA NA PONAŠANJE POTROŠAČA\nČovek – potrošač je složeno biće čije ponašanje je stimulisano I motivisano brojnim ekonomskim, psihološkim, sociološkim, demografskim I drugim faktorima. Veliki broj fakotra iz okruženja može uticati I naafektivni I kognitivni sistem potrošača, a I na njegovo ponašanje. Osnovna podela ovih faktora je sačinjena na eksterne I interne faktore.\nNa preduzeću je odgovornost da pažljivom analizom utvrdi šta je to što najznačajnije utiče na ponašanje potrošača prema njegovim proizvodima i uslugama.\n2.1.Eksterni (spoljni) faktori deluju iz okruženja na potrošače i mogu biti opšti i vrlo specifični po karakteru. Među opšte faktore ubrajaju se geografki i demografski faktori, kultura, podkultura, ekonomski sistem i uslovi privređivanja i dr., a zajednička osobina im je da relativno jednako deluju na sve potrošače. Ovi faktori odnose se na interpersonalne komunikacije među potrošačima i javljaju se kao rezultat uticaja raznih društvenih i referentnih grupa, prihvatanja određenog stila života, prihoda, sklonosti u potrošnji i dr. Uticaj ovih faktora se analizira na nivou mikrookruženja.\nSlika 1. Okruženje potrošača\n2.2.Interni (psihološki) faktori prepisuju se mentalnom stanju i osobinama ličnosti. Utiču na formiranje stavova, mišljenja, motiva i dr., pod snažnim su uticajem eksternih faktora, a ispoljavaju se individualno. Za razliku od eksternih teži su objašnjenje i razumevanje, a samim tim i za predviđanje. Interni faktori se analiziraju na nivou pojedinaca, tj. potrošača, a poslednjih godina u tome dosta uspeha imaju motivaciona istraživanja.\nPonašanje potrošača -\nSrbija, Novi Sad, Visoka poslovna škola strukovnih studija


Nikola Janić | Pravi se ražanj, a zec u šumi\nPrema nekim spekulacijama u domaćoj javnosti, eventualno Ministarstvo za dijasporu trebalo bi da ima četiri departmana: američki, evropski, australijski i departman za maticu, a sarađivalo bi sa našim rasejanjem u celom svetu. U tom kontekstu, za čelnika pomenutog, još uvek hipotetičkog ministarstva, pominju se i imena: uglednog bankara Miroslava Majkla Đorđevića jednog od osnivača i istaknutog funkcionera Kongresa srpskog ujedinjenja iz Amerike i psihologa Mile Alečković iz Pariza. Majkla Đorđevića predlaže Kongres srpskog ujedinjenja, a Milu Alečković novi Evropski kongres Srba.\n– Treba sačekati da se formira Vlada, da se vidi ko će sve biti u toj vladi, kakav će imati kvalitet i kakav će odnos snaga biti uspostavljen za dobrobit Srbije i celokupnog srpskog naroda. Za nas u rasejanju je veoma bitno da se formira Ministarstvo za dijasporu,kako bi se institucionalno povezali matica i dijaspora. Da se počne sa rešavanjem ključnih pitanja kao što su pravo ostvarenja biračkog prava naših ljudi u rasejanju, pitanje srpskog državljanstva, regulisanja vojne obaveze, očuvanja identiteta… A ko će biti ministar ne bi trebalo da bude stvar prioriteta. Međutim, bilo bi veoma korisno da to bude ugledna ličnost iz rasejanja, osoba koja uživa kredibilitet dijaspore – izjavio je za Vesti Đorđević.\nSmatrajući da su “neozbiljne sve spekulacije u cilju ispipavanja pulsa srpske javnosti lansiranjem imena Đorđevića i Alečkovićeve”, predsednik Srpskog saveza u Švedskoj Nikola Janić ističe da bi “predstojeća Vlada Srbije, ako i kada bude formirana, najpre trebalo da uspostavi dijalog sa najbrojnijima i vodećim organizacijama naše dijaspore koje uživaju kredibilitet u rasejanju, da sa njima razgovara o modalitetima institucionalnog povezivanja sa maticom”.\nOva i svaka vlada u matici mora shvatiti da privatna prijateljstva ili osobe koje nemaju veze sa organizacijama dijaspore, odnosno ne uživaju poverenje i ugled kod većeg dela naših ljudi u inostranstvu, ne mogu zastupati interese rasejanja – tvrdi Janić, napominjući da lično nije zainteresovan za političke funkcije i da je već odbio četiri stranke koje su želele da ga stave na svoje liste na poslednjim prevremenim izborima u Srbiji.\n– Što se tiče Kongresa Srba Evrope to ne postoji. To je bio skup par desetina ljudi i po izjavi same gospođe Alečković cilj im je bio da se osnuje nevladina organizacija. Koliko mogu da vidim preti opasnost da raznorazni kongresi ujedinjenja postanu kongresi srpskog razjedinjenja, a od 4.maja 2003. gospođa Alečković ne predstavlja ni našu dijasporu iz Francuske, što su tvrdile čelne organizacije iz te zemlje u svojim obraćanjima javnosti – tvrdi Nikola Janić.\nR. Lončar – J. Arsenović\nMiru Beham za ministra\n– Ako se već govori o potencijalnim kandidatima za sada hipotetičkog Ministarstva za dijasporu, najbolji kandidat za ministra je Mira Obradović Beham iz Nemačke budući da uživa veliki ugled ne samo u srpskoj evropskoj i prekomorskoj dijaspori, već i u matici s obzirom na to da je bila i u Komisiji za istinu i poverenje koju je formirao tadašnji predsednik SRJ Vojislav Koštunica –predlaže Nikola Janić.\n← Istina o zapisniku sa sednice saveta dijaspore, u Bečeju 05.04.2002.\nDa li je kriv samo onaj ko je povukao oroz? →